Anak Sudah Mula Nak Main Panjat Tangga? Ini Cara Pastikan Si Kecil Selamat

Si kecil mula menunjukkan keinginan untuk naik turun anak tangga? Jangan bimbang, itu adalah salah satu perkembangan baik buat mereka. Jom ketahui teknik turun anak tangga yang boleh diajar kepada si manja.

Untuk mendapatkan lebih banyak info tentang Keibubapaan, sila dapatkannya
di sini.

Bila si comel mula naik turun anak tangga?

Seperti
titik perkembangan

lain, usia anak mula menunjukkan kemahuan memanjat tangga mungkin berbeza.

Usia 12 bulan

Bayi yang
sudah pandai merangkak
 akan mula meneroka persekitarannya, termasuklah tangga. Menjelang usia setahun, si kecil mungkin akan mula memanjat tangga menggunakan lutut dan tangannya.

Biasanya apabila si kecil sudah mahir naik ke atas, mereka memerlukan beberapa minggu sebelum belajar menuruni tangga pula.

Usia 18 bulan

Sebaik sahaja si kecil
mula berjalan
 dan berdiri dengan lebih stabil, mereka mungkin bersedia untuk menaiki tangga.

Pada usia ini, anak mungkin memanjat tangga langkah demi langkah pada satu masa. Dalam masa sama, mereka juga mungkin memerlukan bantuan pemegang tangga dan
memegang tangan
 anda.

Usia 2 tahun

Menjelang ulang tahun keduanya, anak seharusnya sudah boleh naik tangga dengan sendiri – namun mungkin masih bergantung pada pemegang.

Usia 3 tahun

Sekitar usia ini, anak akan berjalan menaiki tangga sama seperti
individu dewasa
 lain – kaki berselang-seli untuk setiap langkah.

Tetapi semasa menuruni tangga, mereka mungkin masih bergantung kepada corak langkah satu demi satu.

Usia 4 tahun

Memasuki
usia prasekolah
, anak biasanya sudah dapat menguasai teknik naik turun tangga, bahkan mungkin tidak lagi bergantung kepada pemegang.

Teknik turun anak tangga: Tip keselamatan

Sudah tentu apabila anak mula belajar memanjat tangga, sebagai
ibu bapa
, kita akan berasa risau. Tetapi terdapat beberapa perkara yang boleh anda lakukan untuk memastikan keselamatan mereka.

Tangga berkarpet

Sebaiknya, anak harus belajar memanjat tangga berkarpet. Ini kerana ia adalah lebih mudah dikemudi si kecil berbanding tangga konkrit atau jubin.

Mungkin anda boleh pertimbangkan untuk menambah karpet pada tangga di rumah.

Tangga berpagar kiri-kanan

Si kecil seharusnya belajar dan berlatih naik
turun tangga
 dengan pagar di kiri-kanannya. Anda boleh meletakkan
railing
 yang kukuh demi keselamatan mereka.

Baca juga:

Pagar keselamatan, dalam teknik turun anak tangga

Demi keselamatan bayi, anda pastinya akan memasang pagar keselamatan pada tangga.

Jika anda ingin memberi ruang kepada si kecil untuk berlatih memanjat tangga dengan selamat, biarkan 3 anak tangga dari bawah tidak berpagar.

Halangan di tangga

Pastikan tangga anda bebas daripada sebarang halangan seperti
 barang mainan
, buku atau sebarang item yang boleh menghalang si kecil berlatih menaiki dan menuruninya.

Bantu si kecil fahami teknik turun anak tangga

Tunjukkan cara menaiki tangga

Mulakan dengan menunjukkan kepada anak cara menaiki tiga tangga pertama.

Pegang pemegang tangga dan berjalan menaikinya perlahan-lahan. Kemudian, berpusing dan berjalan menuruni tangga.

Pegang tangan si kecil

Apabila si kecil memerhatikan anda menaiki tangga, tanyakan kepada mereka, “Husna nak cuba?”, Kemudian, pegang tangan dan berdiri di sebelah mereka semasa menaiki tangga satu demi satu.

Pastikan mereka meletakkan tangan sebelah lagi pada pemegang tangga atau
railing
 supaya dapat
mengekalkan keseimbangan
.

Langkah demi langkah antara teknik turun anak tangga

Menuruni tangga mungkin lebih sukar untuk si kecil kerana mereka perlu pandai m
engekalkan keseimbang
an diri.

Berikan sokongan kepada mereka dengan memegang tangannya dan mengambil langkah satu demi satu.

Anda juga boleh mengira setiap langkah dengan kuat untuk membantu anak
menumpukan fokus
 dan mengekalkan keseimbangan.

Mara ke atas

Apabila si kecil sudah menguasai tiga tangga pertama dari bawah, anda boleh membuka pagar keselamatan dan membiarkan mereka cuba menaiki tangga hingga ke puncaknya.

Pastikan anak memegang
railing
dan anda disarankan untuk berdiri satu atau dua langkah di belakangnya sekiranya
mereka terjatuh
.

Akhir kata

Perlu diingatkan bahawa si kecil tidak mungkin akan menguasai teknik turun anak tangga dalam sekelip mata.

Banyak latihan
 dan kesabaran yang diperlukan sebelum anak dapat berjalan naik dan turun tangga dengan cemerlangnya.


Masalah Mati Pucuk Boleh Diatasi! Mungkin 5 Minyak Pati Ini Boleh Membantu?

Suami mati pucuk? Apa yang perlu dilakukan bagi memastikan
kehidupan seksual anda dan pasangan kekal sihat
, nikmat dan hebat?

Inilah antara persoalan yang akan timbul sekiranya seseorang lelaki itu mengalami masalah disfungsi erektil.

Bukan sahaja ia akan mengakibatkan masalah seksual malah juga memberi efek buruk terhadap fizikal dan mental.

Ada kepercayaan yang kata masalah ini mungkin boleh diselesaikan dengan hanya menggunakan
essential oil
(minyak pati).

Benarkah? Jom sama-sama kita ikuti artikel ini dengan lebih mendalam lagi!

Apa itu disfungsi erektil?

Sebelum itu, wajarlah untuk kita semua tahu definisi sebenar
kondisi yang lebih dikenali sebagai mati pucuk
 ini terlebih dahulu.

Buat anda yang mungkin belum tahu, ia adalah satu keadaan di mana lelaki gagal untuk memulakan atau mengekalkan ereksi zakar.

Kondisi ini seterusnya akan mengakibatkan pasangan suami isteri tidak mampu untuk melakukan penetrasi zakar ke dalam faraj.

Punca suami mati pucuk terbahagi kepada 2 aspek:

Punca mati pucuk fizikal

Penyakit-penyakit berikut mungkin boleh menyebabkan disfungsi erektil
:

Penyakit jantung

Tekanan darah tinggi

Kadar kolesterol tinggi

Obesiti

Diabetes

Penyalahgunaan dadah atau alkohol

Komplikasi pembedahan di kawasan pelvis

Gangguan tidur

Pengambilan ubat-ubatan

Punca mati pucuk psikologikal

Gangguan pada mental juga mungkin boleh jadi punca disfungsi erektil
:

Kemurungan

Kegelisahan

Stres

Depresi

Pendek kata, masalah disfungsi erektil ini adalah masalah yang sangat serius dan bahaya buat lelaki.

Oleh itu, jangan malu untuk mendapatkan bantuan dan rawatan perubatan dari doktor di hospital.

Jika tidak dibendung, ia akhirnya akan menjejaskan kesihatan mental dan fizikal lantas
merosakkan kehidupan rumah tangga buat pasangan suami isteri
.

Mati pucuk boleh dirawat dengan minyak pati?

Antara kaedah yang kerap digunakan oleh doktor untuk merawat masalah mati pucuk ini adalah dengan
pengambilan ubatan sildenafil (Viagra)
.

Selain itu, terdapat juga rawatan alternatif yang dikatakan agak efektif seperti pam zakar namun turut hadir dengan risikonya yang tersendiri.

Di sini kami ingin membincangkan tentang satu lagi kaedah alternatif untuk merawat disfungsi erektil iaitu menggunakan minyak pati.

Benarkah
minyak pati mampu membantu merawat mati pucuk
 jika disapu pada zakar? Apakah jenis minyak pati yang boleh digunakan? Tenang, teruskan pembacaan anda.

Apa jenis minyak pati untuk merawat mati pucuk?

Minyak pati yang akan kami nyatakan di bawah ini mungkin mampu membantu merawat mati pucuk jika disapu pada alat sulit lelaki:

#1. Ros

Minyak pati ros dikategorikan sebagai afrodisiak ekoran sifatnya yang mungkin boleh mendatangkan rasa tenang, seronok dan gembira.

Bukan itu sahaja, ia juga dipercayai mampu meningkatkan tahap libido dan testosteron serta menambahkan penghasilan sperma.

Disebabkan sifat-sifat ini, ia juga mungkin mampu membantu merawat masalah mati pucuk.

#2. Lavender

Minyak pati lavender mempunyai banyak manfaat terhadap kesihatan individu secara umumnya.

Kajian pada tahun 2014 mendapati bau gabungan lavender dan nanas mampu untuk melancarkan aliran darah pada zakar lelaki.

Selain itu, ia juga mampu mengurangkan tekanan dan membuat individu lebih relaks lantas meminimumkan risiko lelaki mati pucuk.

#4. Kayu manis

Minyak pati kayu manis dipercayai sangat bagus untuk meningkatkan fungsi seksual individu.

Menurut kajian yang dijalankan terhadap haiwan,
estrak kayu manis
 didapati mampu meningkatkan kualiti kesihatan testis ekoran rangsangan terhadap hormon testosteron.

Dalam pada itu, ia juga dipercayai mampu membantu merawat masalah mati pucuk lelaki.

#3. Rosmari

Minyak pati rosmari mampu membantu mengurangkan kerosakan fungsi pada sistem reproduktif manusia, menurut kajian pada tahun 2015.

Ini ekoran sifatnya yang kaya dengan antioksidan lantas sangat positif dalam meningkatkan kadar testosteron dan kualiti sperma lelaki.

#5. Halia

Minyak pati halia dikatakan mempunyai kesan yang kuat terhadap aktiviti hormon dalam tubuh badan individu.

Ini disebabkan oleh sifatnya yang antioksidan dan mampu melawan stres selain meningkatkan fungsi sperma.

Dalam pada itu, sapuannya terhadap alat sulit lelaki juga mungkin mampu menyelesaikan masalah disfungsi erektil yang dialami.

Akhir kata, sudah terdapat banyak kajian yang menyokong dakwaan kononnya minyak pati ini boleh membantu suami mati pucuk.

Jadi isteri mungkin boleh membantu si dia untuk menyapu minyak-minyak pati yang kami nyatakan di atas ini pada zakar suami.

Selain itu, ia juga mungkin boleh digunakan dengan menjadikan minyak pati ini sebagai wangian atau bauan pada
sistem pengudaraan di rumah kalian
.

Jadi, silalah cuba okay!


Macam Mana Nak Tau Kalau Anak Ada Diabetes Jenis 1? Ini 8 Tanda Yang Anda Kena Lihat

Ramai orang dewasa tidak menyedari bahawa mereka menghidap diabetes. Apatah lagi jika diabetes pada anak berlaku, ia mungkin lebih sukar dikenal pasti. Ini boleh menjejaskan usaha awal penjagaan kanak-kanak tersebut.

Jadi, apakah tanda-tanda untuk mengetahui jika anak anda menghidap diabetes?

Kanak-kanak boleh dapat diabetes?

Tahukah anda, kanak-kanak atau bayi yang masih kecil juga boleh mendapat diabetes?

Ia bukanlah diabetes yang berpunca daripada gaya pemakanan,
tetapi diabetes jenis 1 adalah yang biasa terjadi sejak kecil lagi.

Bagi diabetes jenis 2, ia merupakan penyakit diabetes yang biasa dikaitkan dengan obesiti atau pemakanan.
Diabetes jenis 2 juga lebih biasa terjadi dalam kalangan orang dewasa.

Berlainan pula dengan diabetes jenis 1 yang dikaitkan dengan kemampuan pankreas kanak-kanak untuk menghasilkan insulin.

Diabetes jenis 1 pula merupakan sejenis gangguan autoimun yang sering berlaku dalam kalangan kanak-kanak.

Memahami diabetes anak: Apa itu diabetes jenis 1?

Seperti yang dinyatakan sebelum ini, diabetes jenis 1 merupakan sejenis gangguan atau penyakit autoimun.

Dalam tubuh penghidap diabetes jenis ini, sistem imun tubuh mereka menyerang sel-sel yang terdapat dalam pankreas yang sepatutnya menghasilkan insulin.

Insulin merupakan sejenis hormon yang membantu glukosa atau gula dalam darah untuk memasuki sel badan.

Glukosa ini kemudiannya digunakan sebagai bahan tenaga untuk sel tersebut.

Sekiranya insulin tiada atau tidak mencukupi, maka glukosa tidak dapat memasuki sel badan lalu menyebabkan ia terkumpul dalam darah.

Ini yang menyebabkan hiperglisemia atau paras gula darah menjadi terlalu tinggi.

Disebabkan kegagalan pankreas untuk menghasilkan insulin, maka kanak-kanak mendapat diabetes sejak umur mereka masih muda.

Penjagaan kanak-kanak: Apakah punca bagi diabetes jenis 1 ini?

Untuk pengetahuan anda, punca bagi kejadian diabetes jenis 1 ini masih tidak diketahui dengan jelas.

Namun, para penyelidik berpendapat ia berlaku disebabkan faktor warisan gen dalam keluarga.

Apakah tanda-tanda untuk mengetahui jika anak anda menghidap diabetes?

Sekiranya anak anda ada menunjukkan tanda-tanda seperti di bawah ini, ia mungkin menandakan bahawa mereka mempunyai diabetes jenis 1.

Antara tanda-tandanya ialah:

#1. Kerap dahaga

Ia mungkin kelihatan normal sekiranya kanak-kanak kerap meminum air.

Malah, ramai ibu bapa tidak melihat ia sebagai satu tanda penyakit jika anak mereka kerap meminum air atau membuang air kecil.

Namun, ibu bapa perlu tahu bahawa ia salah satu tanda umum diabetes pada anak.

Ini berlaku apabila paras gula darah yang tinggi memicu tindak balas dalam tubuh untuk mengeluarkan cecair daripada tisu badan.

Inilah yang menyebabkan anak anda kerap membuang air kecil dan kerap meminum air.

#2. Kerap letih

Dalam penjagaan kanak-kanak, ibu bapa juga perlu memerhatikan sekiranya anak mereka kerap letih atau tidak.

Sekiranya anak anda mudah atau kerap berasa letih,
ia juga mungkin tanda bahawa mereka mempunyai diabetes jenis 1.

Ini kerana, tubuh badan anak anda tidak berkemampuan untuk menukarkan glukosa atau gula dalam darah kepada bentuk tenaga untuk kegunaan sel badan.

#3. Kerap berasa lapar

Apabila sel tubuh tidak menerima tenaga daripada sumber glukosa, maka otot dan organ mereka tidak menerima tenaga yang mencukupi untuk berfungsi dengan baik.

Ini boleh menyebabkan anak anda memberikan reaksi atau respons kelaparan yang melampau.

#4. Kehilangan berat badan

Kehilangan atau penurunan berat badan yang berlaku ini bukanlah disebabkan oleh diet atau senaman.

Namun ia berlaku tanpa sebab yang jelas iaitu tanda bahawa wujudnya diabetes pada anak anda.

#5. Gangguan pada penglihatan

Selain itu, paras gula darah yang tinggi juga boleh menyebabkan gangguan pada mata dan penglihatan anak anda.

Sekiranya anda benar-benar mementingkan penjagaan kanak-kanak, sila berikan perhatian jika anak anda mengadu bahawa mereka mengalami masalah pada mata.

Namun, ada juga kanak-kanak yang tidak menyedari bahawa mereka mengalami gangguan penglihatan disebabkan umur mereka yang masih muda.

#6. Jangkitan yis

Jangkitan yis juga boleh menjadi salah satu tanda berlakunya diabetes dalam bayi anda.

Anda boleh melihat kemunculan jangkitan yis ini dalam bentuk ruam lampin pada bayi dan anak anda.

#7. Nafas berbau seperti buah

Sekiranya anda mendapati nafas anak anda berbau seperti buah-buahan, ia juga mungkin tanda diabetes pada anak anda.

Ini kerana tubuh badan mereka sedang cuba untuk mengeluarkan atau mengkumuhkan lebihan gula yang tidak dapat memasuki sel badan.

#8. Tingkah laku yang tidak normal

Anak anda juga mungkin akan menunjukkan kelakuan yang tidak normal seperti mudah marah, gelisah atau beremosi.

Sekiranya tingkah laku ini berlaku serentak dengan simptom-simptom yang disebutkan seperti di atas,
ia mungkin tanda anak anda menghidap diabetes jenis 1.

Bawa jumpa doktor jika anda pentingkan penjagaan kanak-kanak

Sekiranya anda terlihat tanda-tanda seperti yang telah dinyatakan ini, bawa anak anda untuk berjumpa doktor bagi melakukan pemeriksaan lanjut bagi memastikan penjagaan kanak-kanak dalam keadaan baik.

Ia boleh jadi tanda diabetes jenis 1 atau penyakit lain.

Jangan abaikan tanda-tanda ini kerana ia sememangnya satu tanda yang tidak normal.

Utamakan penjagaan kanak-kanak apatah lagi jika ia berkaitan dengan diabetes jenis 1.


Malnutrisi Bukan Sekadar Kurang Nutrien

Jika dilihat pada data mengenai malnutrisi di peringkat global, keadaan dilihat seperti berjalan ke arah yang betul dan positif. Menurut statistik dari Pertubuhan Bangsa-Bangsa Bersatu (PBB), terdapat penurunan dalam peratusan individu kurang nutrien daripada 15 peratus pada tahun 2000 hingga 2002 kepada 11 peratus pada tahun 2014-2016.

Walau bagaimanapun, jika dilihat dengan lebih mendalam, masalah yang ada adalah lebih kompleks. Hampir satu dari setiap 3 individu di seluruh dunia mengalami sekurang-kurangnya satu bentuk malnutrisi: kekurangan tenaga, terbantut, kekurangan vitamin dan mineral, berat badan berlebihan atau obesiti dan penyakit tidak berjangkit (NCDs) berkait dengan diet.

Progres yang ada kini tidak cukup untuk mencapai sasaran Perhimpunan Kesihatan Dunia pada tahun 2025 dan Matlamat Pembangunan Mampan tahun 2030.

Obesiti juga satu bentuk malnutrisi sama seperti kurang vitamin dan mineral

Matlamat Pembangunan Mampan (SDG) yang digariskan oleh PBB menyeru ke arah penyelesaian semua bentuk malnutrisi. Di sebalik penurunan kadar terbantut, bentuk yang lain masih terus meningkat termasuk obesiti kanak-kanak serta kekurangan vitamin dan mineral yang membawa kepada anemia.

Kini, hampir 41 juta kanak-kanak di peringkat global menghidap obesiti dengan peningkatan sebanyak 11 juta sejak tahun 2000. Peningkatan paling banyak ditemui di negara-negara berpendapatan sederhana. Kebanyakan negara ini menghadapai masalah dalam menangani kedua-dua bentuk malnutrisi, kurang nutrien dan obesiti di samping penyakit-penyakit yang terkait dengan pemakanan.

Lebih separuh dari 52 juta kanak-kanak yang mengalami kekurangan tenaga (
wasting
) disebabkan kekurangan makanan berada di Selatan Asia. Keadaan yang ada adalah sangat teruk sehingga menjadi satu krisis kesihatan. Dalam masa yang sama, rantau ini juga berdepan dengan peningkatan bilangan obesiti dengan bilangan kanak-kanak berumur bawah 5 tahun dengan berat badan berlebihan meningkat dari 5 juta pada tahun 2000 kepada 7.9 juta pada tahun 2016.

Kesan malnutrisi bukan hanya pada individu, tetapi juga negara

Kesan perubatan, sosial, ekonomi, dan pembangunan disebabkan beban malnutrisi ialah serius dan berpanjangan. Pemakanan sihat ialah kunci utama dalam menangani beban ini. Bukan sahaja individu, beban ini juga terpaksa ditanggung oleh negara dan masyarakat.

Menangani masalah ini merupakan satu cabaran yang sangat besar dan memerlukan kerjasama dari pelbagai pihak.


Terlompat Sana Sini & HiperAktif Sungguh Di Rumah, Adakah Anak Alami ADHD?

Antara salah satu
simptom ADHD yang paling popular dalam kanak-kanak adalah sifat hiperaktif
. Walau bagaimanapun, bagaimana jika anda ingin tahu bahawa anak hiperaktif anda adalah penghidap ADHD atau tidak?

Adakah hiperaktif sememangnya menandakan bahawa anak anda seorang penghidap ADHD
? Ingin tahu jawapannya, ikuti penulisan di bawah.

Hiperaktif sahaja tidak cukup

Ramai ibu bapa atau penjaga yang mempunyai kerunsingan berkenaan perkara-perkara berikut.

Sebenarnya, jika anak anda memiliki sifat hiperaktif dan bertenaga,
ia tidak mencukupi untuk mengatakan bahawa anak anda adalah penghidap ADHD
.

Malah, ada juga kanak-kanak yang mempunyai ADHD tidak berkelakuan sedemikian kerana mereka lebih cenderung untuk duduk diam, mudah lalai dan simptom-simptom yang lain yang lebih kurang kelihatan.

Bagaimana untuk mengenalpasti ADHD pada kanak-kanak?

Jadi bagaimana untuk mendiagnosis anak hiperaktif ini sekiranya mereka mempunyai ADHD atau tidak?

Sebelum seorang kanak-kanak itu perlu didiagnosis, ibu bapa atau penjaga perlu memastikan bahawa kanak-kanak tersebut mempunyai masalah diri yang kronik dan kekerapan ia berlaku. Apa yang dimaksudkan dengan masalah diri?

Ini bermaksud bahawa dia mengalami kesukaran dengan kemampuannya untuk mengawal tahap sesuatu aktiviti, selain serta kemerosotan dalam keupayaan mereka untuk menghalang dan mengawal impuls.

Simptom dan tanda-tanda ADHD

Untuk makluman anda, simptom-simptom utama seperti hiperaktif, impulsif dan kelalaian adalah merupakan sedikit sahaja daripada gambaran sebenar anak-anak anda.

Terdapat juga beberapa perkara atau tanda yang lain yang mungkin tidak sejelas simptom-simptom tersebut,  antaranya:

#1. Anak hiperaktif punyai kesukaran memproses maklumat

Kanak-kanak penghidap ADHD
 mengalami kesukaran untuk memproses maklumat yang diperolehnya.

Bagi anak hiperaktif, berkemungkinan mereka mempunyai masalah untuk memproses maklumat dengan tepat.

#2. Anak hiperaktif mudah kecewa dan sedih

Mereka mudah menjadi kecewa dan sedih kerana mempunyai kesukaran untuk mengawal emosi mereka sendiri
.

Simptom seperti ini akan mengganggu hubungan sosial dan merendahkan keyakinan diri seorang kanak-kanak tersebut.

#3. Masalah dengan fungsi eksekutif otak

Kanak-kanak yang menghidap ADHD mempunyai masalah dalam mengatur, merancang, memberi keutamaan, mengikut arahan, memberi perhatian dan mengingati butiran.

Isu ini akan memberikan masalah kepadanya dalam pelbagai situasi dan keadaan seperti bermasalah untuk bekerjasama,
mengikut peraturan dalam sesuatu permainan dan menyiapkan kerja sekolah
.

#4. Anak hiperaktif lambat atau kurang matang

Seorang kanak-kanak penghidap ADHD juga berkemungkinan akan berkelakuan kurang matang berbanding kanak-kanak sebaya yang lain.

Ini bermaksud, walaupun mereka akan memulai fasa remaja, kanak-kanak penghidap ADHD ini akan mengalami kekurangan penilaian (
judgement
)

yang diperlukan oleh mereka untuk membuat pilihan yang tepat dan betul.

Mereka tidak dapat menilai sebarang risiko yang akan diambil samada baik atau buruk jika sesuatu itu dilakukan.

Kesimpulannya

Sekiranya anak anda adalah seorang anak hiperaktif dan sukar untuk duduk diam,
dia mungkin menunjukkan sedikit tanda-tanda ADHD
.

Berjumpalah dengan ahli terapi atau psikologi untuk mendapatkan nasihat bagi memperbaiki masalah yang dialami oleh anak anda.

Walau bagaimanapun, sekiranya dia boleh mengawal emosi dan impulsnya, memberikan perhatian dan memberi respon yang sesuai, anak anda berkemungkinan bukanlah penghidap ADHD melainkan hanyalah seorang kanak-kanak yang hiperaktif.

Baca juga:

Biar Betul! Justin Timberlake Hidap ADHD?

5 Mitos Tentang Hiperaktif Atau ADHD Yang Ramai Ibu Bapa SALAH SANGKA

Budak Paling Muda Lebih Berisiko Hidap ADHD?

Anemia Ketika Mengandung Meningkatkan Risiko Anak Hidapi ADHD?

Kecelaruan Hiperaktif Kurang Daya Tumpuan (ADHD)


Selalu Makan Kurma Hitam, Jangan Tak Tahu Kurma Merah Pun Ada Banyak Khasiat!

Amat
terkenal dalam kalangan masyarakat kita terutama kaum Melayu
, buah kurma itu sering kali dijadikan juadah ketika bersahur dan berbuka puasa di bulan Ramadan. Namun, kebanyakan daripada kita juga mungkin belum pernah dengar tentang kurma merah bukan?

Sebenarnya, bukan yang warna hitam sahaja baik untuk anda malah merah juga. Jom baca artikel!

Untuk mendapatkan lebih banyak informasi tentang Pemakanan Sihat, anda boleh klik
di sini.

Apa benar buah ini ada dalam warna lain juga?

Berdasarkan kefahaman umum orang kita, buah kurma itu berasal dari Timur Tengah dan popular dengan rasa manis, tekstur kenyal dan warna hitam.
Sebenarnya, ia turut ada saudara yang lain
.

Baca lagi artikel berkaitan:

4 Sebab Anda Perlu Makan Kurma Semasa Ramadan

Jus Kurma Minuman Bertenaga pada Bulan Ramadan

Ada 1001 Khasiat Susu Kurma! Ibu Mengandung & Menyusu Pun Boleh Amalkan

Di Asia Selatan, versi buah ini dikenali dengan nama jujube (kurma merah atau kurma cina). Ya, ia masih punya rasa dan tekstur yang sama namun berwarna merah, sesuai dengan namanya.

Biasa dijadikan sebagai makanan atau ubatan tradisional di negara China, jujube dikatakan mempunyai banyak kebaikan bukan sahaja dalam aspek kesihatan malah kecantikan diri dan ini bukanlah mitos.

Untuk pengetahuan anda semua, setiap seratus gram kurma cina
mempunyai nutrisi yang berikut
:

Kalori
 – 79 kcal

Protein
 – 1 g

Karbohidrat
 – 20 g

Serat
 – 10 g

Vitamin
 – 77% keperluan harian

Kalium
 – 5% keperluan harian

Bermula hari ini, anda mungkin sudah boleh gantikan kurma hitam kepada kurma merah dalam diet, terutama selepas anda tahu khasiat ini.

Ini khasiat kurma merah yang anda tidak tahu!

Pengambilan buah jujube dipercayai mampu
 mendatangkan manfaat dalam banyak aspek
 seperti:

#1. Ia sangat bagus untuk organ otak

Pertama, kajian mendapati bahawa kurma cina bagus untuk otak
dengan cara meningkatkan daya memori
 selain mampu membaiki serta melindungi sel-sel otak daripada sebarang kerosakan.

Dalam pada itu, kajian terbitan
Evidence-based Complementary & Alternative Medicine
itu turut menunjukkan bahawa ekstrak daripada buah ini mampu membantu merawat masalah Alzheimer.

Khasiat kurma merah #2. Mencegah isu kardiovaskular

Jujube mampu memastikan sistem dan fungsi kardiovaskular yang lebih baik kerana buah ini akan menurunkan kadar kolesterol jahat (LDL) di samping meningkatkan jumlah kolesterol baik (HDL) sekali gus
amat bagus untuk organ jantung dan sirkulasi darah
.

Dalam pada itu,
ia juga kaya dengan kandungan kalium
 yang mampu mencegah isu yang berkaitan seperti tekanan darah tinggi (hipertensi), saluran darah sempit (aterosklerosis) dan lain-lain.

Khasiat kurma merah #3. Membunuh sel kanser

Kandungan antioksidan yang tinggi di dalam buah ini mungkin mampu membaiki dan melindungi
sel-sel yang rosak akibat radikal bebas
. Kandungan ini datang daripada gula jenis polisakarida yang bekerja dengan cara mengatasi keradangan dan kerosakan sel.

Tidak hanya itu, ia juga sangat tinggi dengan
 pelbagai jenis vitamin termasuk C
 yang memiliki efek antikanser paling kuat. Jika sel kanser sudah ada, perkembangannya juga mampu dihentikan.

#4. Ia juga bagus untuk organ perut

Serat adalah nutrisi paling penting untuk perut dan berita baik buat anda, jujube juga amat tinggi dengan kandungan serat. Ia mampu melancarkan pergerakan di dalam usus kecil dan besar.

Apa yang lebih menarik adalah buah ini turut mampu meminimumkan risiko jangkitan pada usus angkara mikrob atau ulser. Kesannya,
 sistem penghadaman dan pencernaan itu lebih lancar
.

Khasiat kurma cina #5. Mengawal paras glukosa

Hakikatnya, ramai penderita penyakit kencing manis takut untuk makan buah kerana khuatir jika ia akan membuat kadar gula dalam darah meningkat dengan mendadak. Jujube kaya vitamin yang akan membantu
 menyerap dan mengawal glukosa tubuh badan
.

Dalam erti kata lebih mudah, individu yang ada diabetes
 jangan lagi rasa risau untuk makan buah
 kerana kurma cina mungkin tidak akan meningkatkan atau menjejaskan paras glukosa anda.

#6. Kecantikan luaran dan dalaman kulit

Seperti mana yang telah kami nyatakan di atas tadi, ia bukan sahaja bagus untuk kesihatan anda malah kecantikan diri. Ini kerana ekstrak kurma cina telah lama digunakan sebagai krim pada kulit.

Selain disapu,
ia juga boleh dimakan atau diperah menjadi jus
 untuk membantu individu merawat kondisi kulit seperti ekzema, psoriasis dan lain-lain kesan daripada kadar antioksidan yang tinggi.

#7. Bagus untuk anda yang susah tidur!

Akhir sekali, kajian terbitan
CNS Neuroscience & Therapeutics
menyatakan bahawa ekstrak serta biji buah ini
mampu menyelesaikan masalah insomnia
 lantas bagus untuk anda yang susah tidur!

Pun begitu, kesemua khasiat kurma merah yang kami tulis di atas ini mungkin masih kurang bukti saintifik dan perlu kajian lanjutan.
 Dapatkan informasi dan nasihat daripada doktor
 terlebih dahulu ya?


Kerap Alami Sakit Perut Melampau, Mungkin Anda Hidap Kanser Perut!

Meskipun teknologi perubatan melibatkan rawatan dan prognosis bagi penyakit kanser perut semakin baik saban tahun, namun polisi terbaik dalam menghadapi arus peningkatan insiden barah adalah cara menghilangkan sakit perut akibat barah yang berkesan.

Apatah lagi, insiden barah perut mempunyai kaitan yang kuat dengan gaya hidup.

Oleh itu, beberapa langkah perubahan boleh diambil bagi memastikan kesihatan
golongan berisiko
berada pada tahap optimum.

Untuk mendapatkan lebih banyak info tentang Kanser Perut, sila dapatkannya
di sini.

Cara menghilangkan sakit perut – Rawatan dan Pencegahan Kanser Perut

1. Diet, nutrisi, berat badan dan aktiviti fizikal

Oleh sebab masalah berat badan berlebihan merupakan
faktor risiko bagi kanser perut
, jadi kawalan berat badan adalah penting untuk cegah barah.

Persatuan Kanser Amerika (ACS) menyarankan supaya setiap individu mengamalkan gaya pemakanan sihat bagi menurunkan insiden kanser.

Antara cara menghilangkan sakit perut adalah seperti berikut:

Ambil makanan yang tinggi serat seperti sayur, buah dan makanan bijirin.

Elakkan dari mengambil daging merah

Kurangkan pengambilan minuman bergula

Elakkan daripada mengambil makanan yang diproses seperti sosej

Kurangkan pengambilan minuman beralkohol

Kajian berkenaan dengan topik pemakanan khususnya pengambilan suplemen untuk mencegah kanser perut mempunyai banyak pencanggahan.

Sebagai contoh, mereka yang mengambil suplemen antioksidan seperti vitamin A, C dan E mempunyai
risiko rendah untuk mendapat kanser perut
berbanding dengan individu lain.

Dapatan ini diperoleh daripada banyak kajian, namun, ada juga kajian yang menunjukkan pengambilan suplemen tersebut tidak memberikan apa-apa kebaikan kesihatan.

Begitu juga dengan kajian yang menunjukkan pengambilan teh boleh membantu menghindarkan
kanser perut.
Tapi kebanyakan kajian berskala besar tidak menemui kaitan yang sama.

Walau bagaimanapun, konsultasi dengan pakar pemakanan boleh membantu merangka pelan makanan yang seimbang mengikut kesesuaian dengan aktiviti harian anda.

Gaya hidup sihat merupakan satu langkah dan cara yang amat efektif untuk menghilangkan atau mengurangkan rasa sakit dalam kalangan pesakit kanser perut.

Selain daripada itu, aktiviti fizikal juga memainkan peranan penting dalam menurunkan risiko untuk mendapat kanser perut. Sekurang-kurangnya setiap individu melakukan aktiviti senaman berintensiti sederhana selama 150 minit seminggu.

2. Elak menggunakan produk tembakau

Jika merokok,
risiko anda untuk mendapat kanser perut
 terutamanya pada bahagian kardia (struktur berdekatan dengan esofagus) adalah sangat tinggi.

Produk tembakau bukan sahaja boleh meningkatkan insiden
pelbagai jenis kanser,
 ia juga berupaya untuk meningkatkan risiko kematian akibat kanser.

3. Rawat jangkitan Helicobacter pylori

Kebanyakan individu yang mengalami jangkitan H pylori tidak didiagnosis dengan kanser perut.

Keputusan untuk memberikan antibiotik kepada mereka yang positif H pylori namun tidak menunjukkan simptom masih menjadi topik perdebatan akademik sehingga ke hari ini.

Terdapat kajian yang menunjukkan pengambilan antibiotik boleh menurunkan kadar perubahan pra kanser dan
risiko kanser perut.

Walau bagaimanapun, bukan semua kajian menunjukkan keputusan yang sama.

Kajian lanjut perlu dijalankan bagi mengkaji langkah pencegahan yang berkesan untuk menghindarkan kanser perut dalam kalangan penghidap jangkitan H pylori.

Terdapat beberapa
cara untuk mengetahui status jangkitan H pylori
. Antaranya:

Ujian darah bagi mengesan antibodi yang dihasilkan untuk melawan H pylori.

Prosedur endoskopi untuk mengambil sampel biopsi pada lapisan perut.

Ujian nafas yang memerlukan anda untuk mengambil minuman yang mengandungi urea.

4. Cara menghilangkan sakit perut – Penggunaan aspirin

Banyak kajian yang membuktikan ubat anti radang bukan steroid (NSAID) seperti ibuprofen atau naproxen boleh menurunkan risiko kanser perut.

Walau bagaimanapun, penggunaan ubat tersebut boleh menyebabkan komplikasi serius seperti pendarahan dalaman dan masalah kesihatan yang lain.

Secara amnya, doktor tidak akan memberikan ubat tersebut semata-mata untuk menurunkan
risiko kanser.

Setakat ini, masih tiada lagi kajian yang melihat kepada kebaikan menggunakan NSAID untuk menghindarkan kanser perut.

Cara menghilangkan sakit perut / merawat kanser perut

Rawatan kanser perut
berbeza mengikut tahap barah yang dialami oleh pesakit.

Terdapat beberapa kaedah atau cara menghilangkan sakit perut yang boleh diguna pakai oleh doktor bagi merawat dan menghilangkan
simptom penghidap sakit kanser perut.

Antaranya adalah:

Pembedahan

Pembedahan paliatif

Terapi kemo

Terapi sasar

Terapi imun

Terapi radio

Cara merawat kanser perut dan cara menghilangkan sakit perut melalui pembedahan

Pengeksisian endoskopi

Pemotongan lapisan kanser melalui prosedur endoskopi hanya boleh dibuat pada penghidap yang mengalami
kanser perut
 tahap awal.

Jika sel kanser sudah merebak ke kelenjar limfa, prosedur lain perlu dipertimbangkan.

Prosedur ini popular di negara yang mempunyai kadar diagnosis peringkat awal yang tinggi seperti Jepun.

Gastrektomi separa total

Jika ketumbuhan berlaku di bahagian bawah perut, prosedur pembuangan perut separa total sesuai dilakukan.

Kadangkala, pembuangan kanser tersebut dibuat beserta dengan sebahagian esofagus dan bahagian awal usus kecil, duodenum.

Perut yang tinggal akan disambung dan organ berdekatan seperti limpa dan kelenjar limfa turut dibuang.

Mereka yang dibuang perut separa, kebanyakannya tidak mengalami masalah ketika makan.

Gastrektomi total

Apabila kanser meliputi keseluruhan perut, prosedur pembuangan perut secara total akan dijalankan.

Pakar bedah akan membuang keseluruhan perut, kelenjar limfa berdekatan, lapisan lemak abdomen (omentum).

Jika ada keperluan organ lain seperti limpa, sebahagian esofagus, pankreas, usus kecil (bahagian awal) dan organ berdekatan turut dibuang sekali.

Individu yang menjalani prosedur ini hanya boleh makan sedikit pada satu masa.

Oleh sebab itulah, mereka perlu makan secara kerap bagi mencapai jumlah kalori saranan harian.

Penempatan tiub pemakanan

Terdapat sebilangan pesakit yang mengalami masalah untuk mendapatkan zat yang mencukupi selepas pembedahan perut.

Kaedah rawatan lain seperti terapi kemo dan radio boleh menyebabkan masalah ini menjadi bertambah teruk.

Bagi menyelesaikan masalah ini, tiub makanan boleh dipasang pada usus kecil semasa prosedur gastrektomi.

Hujung tiub yang turut dikenali sebagai tiub J, akan dipasang pada bukaan kulit di abdomen supaya makanan (dalam bentuk cecair) boleh diberikan secara terus untuk menghindarkan masalah malnutrisi.

Prosedur pembuangan kelenjar limfa

Dalam prosedur gastrektomi separa total dan total, kelenjar limfa berdekatan dengan organ perut akan dibuang bagi memastikan prosedur pembedahan berjaya dan kanser tidak berlaku semula.

Di Amerika Syarikat, saranan buat pakar bedah adalah untuk membuang sekurang-kurangnya 15 kelenjar limfa setelah prosedur gastrektomi selesai.

Jumlah kelenjar limfa minimum tersebut berbeza mengikut faktor seperti kemampuan pakar bedah, pengalaman dan sebagainya.

Di Jepun sebagai contoh, jumlah kelenjar limfa yang perlu dibuang oleh pakar bedah jauh lebih banyak berbanding apa yang menjadi saranan di Amerika Syarikat.

Pembedahan paliatif bagi kanser yang tidak boleh dibuang

Apabila kanser perut sudah mencapai tahap lewat, kemungkinan untuk kanser perut tidak boleh dibuang melalui prosedur pembedahan meningkat.

Meskipun begitu, terdapat prosedur pembedahan yang boleh dijalankan bagi mengawal kanser atau melegakan
 simptom
dan komplikasi barah.

Antaranya adalah:

Gastrektomi separa total – Prosedur ini boleh membantu merawat komplikasi seperti pendarahan, sakit atau perut tersumbat kesan daripada peningkatan saiz ketumbuhan.

Pintasan gastrik (gastrojejunostomi) – Jika ketumbuhan pada bahagian bawah organ perut sudah menghalang pengaliran makanan ke dalam usus kecil, bahagian atas perut boleh dipintaskan secara terus ke bahagian tengah usus kecil (jejunum).

Ablasi endoskopi – Jika pesakit tidak kuat untuk mengharungi proses pembedahan, endoskop boleh digunakan untuk menghala pancaran laser bagi merawat ketumbuhan.

Penempatan sten – Salah satu daripada cara untuk merawat ketumbuhan yang menghalang bukaan perut adalah dengan menempatkan sten (tiub besi).

Penempatan tiub pemakanan – Jika penghidap mengalami kesukaran untuk mendapatkan khasiat makanan yang mencukupi, penempatan tiub makanan menerusi abdomen ke dalam perut boleh dilakukan. Makanan berbentuk cecair boleh dimasukkan secara terus.

Terapi kemo

Terdapat beberapa kaedah terapi kemo yang boleh digunakan bagi merawat kanser perut:

Rawatan neoadjuvant. Terapi kemo diberikan sebelum pembedahan untuk mengecutkan ketumbuhan dan proses pembedahan jadi mudah.

Rawatan adjuvant. Terapi kemo diberikan selepas pembedahan untuk membasmi sel kanser yang masih tertinggal. Prosedur disertakan dengan terapi radio.

Rawatan utama terapi kemo boleh diberikan kepada penghidap kanser perut yang sudah mengalami metastasis.

Penghidap boleh mengalami kesan sampingan seperti loya, muntah, kurang selera makan, keguguran rambut, cirit-birit dan ulser mulut. Namun, ia hanya sementara.

Terapi sasar

Apabila terapi kemo tidak berkesan, penggunaan ubat seperti trastuzumab dan ramucirumab boleh membantu membasmi sel kanser yang kenal rawatan kemo. Cara rawatan ini juga dapat mengurangakan dan menghilangkan sakit yang dialami pesakit kanser perut.

Trastuzumab

Trastuzumab adalah antibodi monoklonal yang berupaya untuk membasmi protein reseptor yang terdapat pada permukaan sel kanser dikenali sebagai HER2.

Penggunaan ubat ini bersama dengan terapi kemo boleh memberikan kebaikan yang optimum kepada jangka hayat pesakit kanser.

Ramucirumab

Apabila kanser membesar, ia akan mencipta salur darah baharu untuk mendapatkan bekalan darah dan nutrien tambahan.

Salah satu daripada protein yang menyokong proses patologi ini dikenali sebagai VEGF.

Ia akan melekat pada reseptor pada permukaan sel untuk memulakan proses penciptaan salur darah baharu.

Ubat ramucirumab akan melekat pada protein VEGF, seterusnya menghalang fungsi fisiologi.

Terapi imun

Terapi imun boleh digunakan bagi merangsang sistem pertahanan badan untuk melawan sel kanser.

Oleh sebab sistem imun manusia telah diprogramkan untuk menyerang sel sendiri, Ia tidak berpotensi untuk melawan sel kanser.

Terapi imun boleh mengembalikan semula keupayaan sel pertahanan badan untuk menyerang sel kanser namun boleh menyebabkan kesan sampingan.

Terapi radio

Terapi radio menggunakan pancaran berkuasa tinggi untuk membunuh sel kanser pada kawasan tertentu dalam tubuh badan.

Ia boleh digunakan dengan cara:

Bersama dengan terapi kemo untuk mengecutkan tumor dan memudahkan pembedahan.

Selepas pembedahan untuk membunuh sisa sel kanser yang sukar untuk dilihat semasa pembedahan.

Mengurangkan kadar pertumbuhan kanser bagi penghidap kanser perut tahap lewat.

Konklusi

Walaupun prinsip rawatan kanser perut lebih tertumpu kepada prosedur pembedahan, masih terdapat cara menghilangkan sakit perut dan kaedah lain yang boleh digunakan.

Perkara ini penting bagi individu yang tidak sesuai menjalani pembedahan atas faktor usia, penyakit kronik dan sebagainya.

Ada pelbagai cara untuk merawat dan menghilangkan sakit kanser perut. Oleh itu, jika anda mengalami
 simptom kanser perut,
 sila buat pemeriksaan dengan kadar segera.


Tak Nak Bersama Sebab Miss V Rasa Sakit? Cuba 5 Tip Ini Untuk Atasinya

Mengalami rasa sakit atau ketidakselesaan sebelum, semasa atau selepas hubungan intim boleh berlaku pada wanita tanpa mengira usia. Adakah terdapat tip miss V cara memasukkan agar tidak sakit?

Untuk mendapatkan lebih banyak info tentang Kesihatan Wanita, sila dapatkannya
di sini.

Apa penyebab rasa sakit saat berhubungan intim?

Sebelum mengetahui miss v cara memasukkan agar tidak sakit, ayuh kita ketahui punca keadaan ini berlaku.

Hubungan seks yang menyakitkan boleh berlaku atas pelbagai sebab – masalah struktur hingga melibatkan kebimba
ngan psikolo
gi.

Dalam istilah perubatan, persetubuhan menyakitkan ini dikenali sebagai dyspareunia – ditakrif sebagai sakit kemaluan berterusan atau berulang yang berlaku sebelum, semasa atau
selepas seks
.

Dalam sesetengah kes, seorang wanita boleh mengalami seks yang menyakitkan jika salah satu daripada keadaan berikut hadir:

Va
ginis
mus. Ini adalah keadaan biasa. Ia melibatkan kekejangan yang tidak disengajakan pada otot-otot faraj. Ada kalanya disebabkan oleh ketakutan untuk dicederakan

Jangkitan faraj. Keadaan ini adalah perkara biasa dan termasuk
jangkitan yis

Masalah dengan serviks (saluran masuk rahim). Dalam kes ini, zakar boleh mencapai serviks pada penembusan (penetrasi) maksimum. Jangkitan yang berlaku pada serviks boleh menyebabkan kesakitan semasa penembusan dalam

Masalah rahim. Masalah ini mungkin terma
suk fib
roid yang boleh menyebabkan kesakitan dalam hubungan intim

Endometriosis. Ini adalah keadaan di mana tisu serupa dengan yang melapisi rahim tumbuh di
luar rahim

Masalah dengan ovari. Masalah mungkin termasuk
sista ovari

Penyakit radang pelvis (PID). Tisu pada bahagian dalam meradang teruk dan tekanan hubungan seks menyebabkan kesakitan yang mendalam

Kehamilan ektopik
. Ini adalah kehamilan di mana telur yang disenyawakan berkembang di luar rahim

Menopaus menyebabkan lapisan faraj boleh kehilangan lembapan normal dan menjadi kering

Persetubuhan terlalu awal selepas pembedahan atau bersalin

Penyakit kelamin. Ini mungkin termasuk ketuat alat kelamin, kudis herpes atau STD lain

Kecederaan pada vulva atau faraj boleh menjadi punca
sakit pada bibir kemaluan wanita
. Melibatkan koyakan semasa bersalin atau daripada luka (episiotomi) yang dibuat di kawasan kulit antara faraj dan dubur
semasa bersalin

Vulv
ody
nia. Merujuk kepada sakit kronik yang menjejaskan organ seksual luaran wanita – secara kolektif dipanggil vulva, termasuk labia, kelentit, dan pembukaan faraj

Baca juga:

Miss V cara memasukkan agar tidak sakit

Jadi
bagaimana cara mengatasi rasa sakit saat berhubungan intim?
Ikuti beberapa petua berikut untuk melegakan ketidakselesaan dan kesakitan faraj semasa persetubuhan:

1. Lakukan
foreplay

Berbanding lelaki, wanita cenderung lebih lambat
untuk ghairah
. Itulah sebabnya, kebanyakan wanita memerlukan lebih banyak pemanasan sebelum penetrasi.

Jika melakukan hubungan seks secara tergesa-gesa, faraj tidak terlalu ‘basah’ dan akhirnya menyebabkan kesakitan akibat geseran. Sudah tentu ini akan menyakitkan, betul tak?

Untuk mengatasinya, minta pasangan anda melak
ukan
fore
play
.
Foreplay
 yang dilakukan sebelum hubungan seks, dapat melancarkan aliran darah ke organ intim untuk mengelakkan rasa sakit.

Ini boleh dilakukan dalam pelbagai cara seperti memeluk, menyentuh, mencium,
ataupun
fingering
.

2. Gunakan pelincir seks, antara tip miss V cara memasukkan agar tidak sakit

Sakit faraj semasa hubungan seks boleh berlaku disebabkan keadaan far
aj yang ke
ring. Jadi, anda perlu membuat faraj basah dan licin supaya kesakitan semasa penetrasi dapat dikurangkan.

Untuk menjadikan faraj cukup basah, anda boleh melakukan
foreplay
 atau meng
gunakan pelinc
ir.

Tetapi ingat, jangan menggunakan sebarangan pelincir! Pelincir berasaskan air atau berasaskan silikon dianggap sebagai pilihan pelincir terbaik untuk seks, berbanding berasaskan minyak.

Miss V cara memasukkan agar tidak sakit #3. Relakskan badan

Tekanan mempunyai kesan buruk terhadap kesihatan serta
kehidupan seks
 anda. Masalah yang terus bermain di otak boleh membuat anda stres dan menyebabkan sakit faraj semasa hubungan intim.

Untuk mengatasinya, anda perlu tenang dan melepaskan tekanan yang membebankan diri sebelum melakukan hubungan seks.

Hilangkan ketegangan sebelum hubungan seks boleh dilakukan dengan ma
ndi
air suam,
 melakukan senaman pernafasan atau meditasi yang boleh dipelajari dalam kelas yoga atau cuba berbual santai dengan pasangan.

4. Tukar posisi seks

Saiz zakar yang besar boleh menjadi punca kesakitan. Ini kerana zakar boleh menekan serviks dan menyebabkan kesakitan.

Sebagai petua miss V cara memasukkan agar tidak sakit, anda boleh cuba menukar
posisi seks
.

Cuba kedudukan
cowgirl
, ini memberikan wanita kawalan di atas bagi menentukan seberapa dalam dan pantas pergerakan itu.

5. Lakukan pemeriksaan lanjut dengan doktor

Sakit faraj semasa hubungan seks boleh disebabkan oleh penyakit seperti jangkitan yis pada faraj atau vulvodynia.

Selain sakit, faraj juga boleh membengkak, gatal-gatal dan rasa terbakar. Jika keadaan ini berlaku, melakukan pemeriksaan dengan doktor adalah cara terbaik.

Ubat-ubatan dan rawatan lain boleh mengurangkan gejala dan doktor juga boleh memberikan nasihat tentang seks yang lebih selamat untuk anda.

Dalam kes seperti
kekeringan faraj
 akibat pengurangan pengeluaran hormon estrogen, doktor mungkin mengesyorkan terapi hormon.

Dalam kes yang teruk, anda mungkin dinasihatkan untuk tidak melakukan hubungan seks untuk seketika sehingga keadaan bertambah baik.

Semasa dan selepas rawatan, anda mesti lebih menjaga kebers
ihan
alat sulit
 dan mengamalkan aktiviti seks selamat, contohnya
menggunakan kondom.

Walaupun anda sudah mengetahui miss V cara memasukkan agar tidak sakit, tetapi jika ia masih berlaku, jangan malu untuk berunding dengan doktor.


Suami 'Turn Off' Sebab Miss V Berbau? Pikat Kembali Hati Si Dia Dengan 5 Tip Mudah Ini!

Alamak, suami
complain
 Miss V berbau. Macam mana ni? Malunya nak bermesra dan melakukan hubungan seks dengan suami. Ada ke cara mengatasi Miss V bau saat berhubungan intim? Jawapannya ya, dan solusinya mungkin lebih mudah daripada apa yang anda jangka.

Kepada wanita di luar sana, Miss V yang berbau sedikit ‘pelik’
merupakan sesuatu yang normal
. Tambah lagi, ada juga suami yang mengakui bau Miss V boleh membangkitkan nafsu!

Jadi, jangan malu jika Miss V anda berbau sedikit. Ini merupakan sesuatu yang normal dan bukanlah tanda penyakit.

Malah, ada banyak aktiviti yang boleh menyebabkan kawasan intim anda berbau lebih kuat daripada biasa,
contohnya senaman, pola pemakanan
 dan pssttt… air mani suami juga boleh membuatkan vagina berbau tau!

Namun, pastikan anda berjumpa doktor jika vagina berbau hanyir seperti ikan.
Ini merupakan salah satu simptom vaginosis bakteria
 (BV) atau
trichomoniasis
yang boleh mendatangkan mudarat kepada kesihatan wanita.

Tetapi, apakah cara mengatasi Miss V bau saat berhubungan intim? Ada rahsianya! Jom ikuti tip kami dalam artikel di bawah!

Untuk mendapatkan lebih banyak info tentang Kesihatan Wanita, sila dapatkannya
di sini.

Cara mengatasi Miss V bau saat berhubungan intim

Jika anda runsing mengenai bau vagina saat berhubungan intim, ada beberapa langkah yang boleh dilakukan untuk mengatasinya. Salah satunya adalah dengan
menjaga kebersihan diri untuk mengelakkan sebarang bau yang luar biasa.

Jom ikuti tip utama kami untuk elakkan masalah Miss V berbau, barulah suami terpikat!

1. Basuh kawasan intim dengan kerap

Tidak dinafikan, wanita perlu mencuci kawasan intim dengan kerap. Manakan tidak, kawasan tersebut berpotensi untuk mengalami jangkitan jika diabaikan. Peluh yang melekat pada seluar dalam juga boleh menjadi punca bau yang tidak menyenangkan.

Namun,
jangan tertipu dengan produk yang dijual di pasaran
. Malah, anda sebenarnya tidak perlu mencuci kawasan intim dengan pencuci khas atau sabun.

Vagina kita boleh mengekalkan pH secara semula jadi
. Ada banyak bakteria dan mikroorganisma penting di kawasan tersebut yang bertindak mencuci serta mengekalkan kelembapan Miss V kita.

Jika terdedah pada sabun yang keras, besar kemungkinan pH kawasan intim akan berubah dan menyebabkan bau yang lebih teruk!

Cukuplah mencuci dengan air suam. Kemudian, jangan lupa lap dengan tuala bersih! Ini merupakan antara cara mengatasi Miss V bau saat berhubungan intim yang paling mudah.

2. Gunakan kondom dan buang air selepas melakukan hubungan seks

Perasan tak, bau vagina akan jadi pelik selepas melakukan hubungan seks dengan suami. Jangan risau, kerana anda tidak berseorangan!

Malah, ramai yang menyuarakan kebimbangan mengenai bau Miss V masing-masing
jika suami ‘pancut dalam’ ketika seks
. Bau ini juga boleh kekal selama berminggu-minggu!

Untuk mengelakkan masalah ini,
gunakan kondom ketika melakukan hubungan seks
 kecuali anda sememangnya merancang untuk menimang cahaya mata. Kemudian, buang air selepas seks
untuk elakkan UTI
, sejenis penyakit yang lazim dalam kalangan wanita.

Air mani merupakan cecair yang berwarna putih atau sedikit kelabu. Baunya seperti klorin disebabkan sifat alkalinya.

Namun, hati-hati jika pasangan anda mempunyai
air mani yang berwarna kuning atau hijau
! Ini merupakan tanda penyakit dan boleh menyebabkan bau yang tidak menyenangkan!

3. Makan makanan yang sihat

Suka makan bawang putih, asparagus dan bawang merah? Haa, ini semua boleh menjadi punca vagina berbau!

Sebab itulah, pengambilan makanan yang seimbang dan kaya dengan buah-buahan, sayur-sayuran serta daging pejal dapat membantu menyingkirkan semua bau yang tidak enak ini.

Nak Miss V bau lebih mengancam ketika melakukan seks? Cuba makan buah nanas dan
minum air probiotik
!

4. Cara mengatasi Miss V bau saat berhubungan intim – Beli seluar dalam baru!

Inilah masanya untuk anda
invest
dalam
seluar dalam baharu yang lebih berkualiti!
 Selalunya bau yang tidak enak datang daripada penggunaan seluar dalam ketat yang tidak menggalakkan pengudaraan yang baik pada kawasan Miss V.

Cuba tukar ke seluar dalam kapas atau polister. Selalunya, perubahan mudah ini sudah cukup untuk pastikan Miss V anda kembali berbau segar!

Baca juga:

Bahaya Masukkan 7 Benda Ini Ke Dalam Miss V Wanita! Ini Kesannya!

Ada 6 Macam Bau Faraj, Jangan Tak Percaya, Miss V Normal Ada Yang Berbau Tapai!

5. Jangan sesekali meruang

Walau apa pun yang berlaku, meruang bukanlah cara mengatasi Miss V bau saat berhubungan intim.
Malah, ia mempunyai lebih banyak keburukan berbanding kebaikan.

Miss V wanita juga mempunyai kebolehan untuk mencuci dirinya sendiri. Jadi, jika tidak diarahkan oleh doktor, jangan sesekali lakukan aktiviti meruang! Buruk padahnya nanti!


Elak Terkena Renjatan Elektrik Semasa Musim Banjir

Monsun timur laut bakal melanda dan mereka yang tinggal di kawasan pantai timur Semenanjung Malaysia akan berdepan dengan
bencana banjir
. Persiapan perlu dilakukan namun kita selalu terlupa aspek keselamatan perkakasan elektrik dalam menghadapi musim
banjir
. Teruskan membaca untuk mengetahui dengan lebih lanjut berkenaan risiko renjatan elektrik.

Risiko renjatan elektrik

Selalu kita lihat, kesan yang diuar-uarkan pada animasi kartun apabila seseorang itu tersentuh perkakasan elektrik yang terkena air, mereka akan terenjat dan bertukar menjadi abu. Risiko ini adalah benar (kecuali
part
 mereka bertukar menjadi abu dan masih hidup) dan sering kali meningkat terutamanya apabila masyarakat bergotong-royong membersihkan kawasan
banjir
 selepas surutnya bencana alam tersebut.

Tidak dinafikan bahawa isu perkakas tersebut bukanlah satu perkara yang menjadi kerisauan dalam kalangan mereka yang menghadapi bencana banjir. Namun kesannya boleh membawa maut. Masih ingatkah anda, pada tahun 2015 di Nilai, seorang remaja berusia 16 tahun maut setelah terpijak lopak air yang terdapat kabel TNB di dalamnya? Itu adalah merupakan satu contoh kesan terhadap mereka yang terkena renjatan. Ini bermakna barangan elektrik dan air tidak boleh bercampur!

Menurut panduan yang dikeluarkan oleh
Occupational Safety and Health Administration
(OSHA), arus elektrik berukuran 1
milliamps
(MA) boleh menyebabkan sensasi sesemut (
tingling sensation)
dan jika arus tersebut mencecah 75 MA, ia boleh menyebabkan
pemfibrilan ventrikel (serangan
jantung
) yang boleh membawa maut. Perkara ini boleh terjadi kesan daripada pergerakan arus tersebut menerusi jantung. Jika seseorang itu terenjat, kebiasaannya sukar untuk mereka melepaskan punca renjatan tersebut kerana
otot
 mereka mula mengecut dan tangan mereka akan menggenggam dengan lebih kuat.

Maka, buat individu yang menghadapi bencana banjir perlu lebih berwaspada agar kemalangan akibat daripada renjatan dapat dihindari.

Pastikan anda lakukan ini semasa atau selepas musim banjir untuk elak renjatan elektrik

Berikut adalah merupakan antara langkah-langkah yang boleh dilaksanakan dalam memastikan diri anda selamat daripada terkena renjatan.

Jangan melangkah masuk ke dalam bilik yang dimasuki air jika terdapat pelbagai jenis barangan elektrik, wayar dan alur keluar elektrik (
electrical outlet
).

Jangan cuba untuk mematikan kuasa melalui kotak pemutus ketika anda sedang berdiri di dalam air. Dapatkan bantuan profesional untuk mematikan kuasa tersebut.

Ketika anda sedang basah, rintangan elektrik pada permukaan tersebut menjadi rendah. Ini akan meningkatkan risiko untuk anda terkena renjatan. Maka, jangan sentuh sebarang perkakasan eletrik atau wayar pada waktu tersebut.

Pastikan perkakasan elektrik berada pada jarak sekurang-kurangnya 10 kaki daripada permukaan yang basah. Jangan sesekali menggunakan peralatan tersebut ketika ia basah.

Dapatkan bantuan pakar untuk memeriksa peralatan elektrik yang terkena air. Peralatan tersebut berkemungkinan perlu dibaiki atau ditukar supaya ia dapat berfungsi dengan baik.

Sewaktu musim banjir, kebiasaannya, syarikat pembekal sumber tenaga elektrik akan mematikan punca kuasa untuk tujuan keselamatan. Pastikan anda mematikan suis yang terdapat pada kotak pemutus untuk mengelakkan pengaktifan secara mengejut kelak, sewaktu anda tidak bersedia untuk menghidupkan arus. Namun berbalik kepada langkah yang kedua, dapatkan bantuan profesional jika anda berada di dalam air.

Konklusi

Banyak keputusan perlu dibuat terutamanya apabila berakhirnya musim banjir. Kebanyakan peralatan boleh rosak maka perlulah diingatkan kepada semua individu, untuk memindahkan barangan elektrik ke kawasan yang lebih tinggi pada fasa persediaan musim banjir untuk mengelakkan perkara yang tidak diingini berlaku.


Tip Pisang Goreng Rangup Walaupun Sudah Sejuk, 5 Bahan Ini Rahsia Nak Bagi 'Crispy'!

Pisang goreng merupakan antara snek atau kudapan yang paling enak dimakan pada waktu minum petang.
Ia juga sedap dibuat sebagai hidangan waktu sarapan pagi. Anda hendak tahu tip goreng pisang rangup walaupun sudah sejuk? Sila lihat bahan-bahan yang kami senaraikan di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Pisang digoreng, snek mudah dan enak

Pisang yang digoreng bersama bancuhan tepung sudah lama menjadi antara snek kegemaran waktu petang rakyat Malaysia.

Ia amat mudah untuk didapati kerana dijual di merata-rata tempat.

Ada yang gemarkan pisang bersama
parutan keju
, ada juga yang gemar dengan cicahan sambal kicap klasik.

Malah, ada sesetengah tempat yang memakan pisang ini bersama
serbuk gula
 dan juga kacang kisar. Menarik bukan?

Apa pun bahan cicahannya, pisang itu sendiri adalah komponen yang paling penting.

Pisang yang rangup semestinya menjadi buruan ramai.

Jadi, jika anda ingin menggoreng pisang di rumah, anda tahu bahan apakah yang perlu diletakkan dalam tepung bancuhan agar tepung menjadi rangup?

Guna 5 bahan ini untuk rangupkan pisang goreng

Anda tidak perlu meletakkan kesemua bahan ini dalam satu bancuhan tepung. Cukup sekadar menggunakan salah satu atau dua sahaja daripada senarai bahan-bahan di bawah ini.

 Ini kerana, kita ingin tepung bancuhan yang rangup, bukannya keras.

#1. Tepung beras

Dalam adunan atau bancuhan pisang goreng, kita tidak boleh menggunakan 100% tepung
gandum
.

Ini kerana, pisang yang digoreng akan menjadi seperti cekodok dan tidak lagi rangup selepas ia sejuk.

Gunakan campuran antara tepung gandum dan juga tepung beras.

Ada yang menggunakan nisbah dua cawan tepung beras bersama satu cawan tepung gandum.

Ada juga yang menggunakan hanya separuh cawan tepung
gandum
, jadi terpulang kepada resipi masing-masing.

#2. Rahsia pisang goreng rangup, guna kapur makan

Kapur makan
 juga berfungsi sebagai agen bagi merangupkan tepung goreng pisang.

Namun, ia tidak boleh diletakkan terlalu banyak dalam bancuhan tepung anda.

Cukup sekadar 1 sudu besar atau 1 sudu kecil
kapur makan
 sahaja. Jika tidak, tepung akan menjadi terlalu keras atau berasa agak pahit.

#3. Tepung jagung

Mungkin ada resipi yang pernah anda dengar menggunakan tepung jagung.

Ya, tepung jagung juga boleh membantu merangupkan tepung pisang walaupun sudah sejuk.

Tetapi, ia juga mestilah mengikut nisbah yang betul supaya tepung tidak menjadi terlalu keras apabila telah digoreng.

Jika anda meletakkan dua cawan tepung
beras
 dan satu cawan tepung
gandum
, anda hanya perlu meletakkan setengah cawan tepung jagung sahaja.

#4. Minyak panas

Ini merupakan antara bahan yang paling popular digunakan bagi merangupkan tepung bancuhan pisang.

Caranya mudah sahaja, hanya panaskan minyak di dalam kuali.

Setelah minyak masak menjadi panas, tuangkan sahaja ke dalam bancuhan tepung yang telah disediakan sebelum ini.

Gaul sehingga sebati sebelum mula menggoreng pisang.

Anda juga boleh menggunakan
marjerin
 atau
mentega
 panas sebagai ganti minyak masak.

#5. Soda bikarbonat

Pisang goreng yang rangup juga boleh disediakan dengan menambahkan sedikit
soda bikarbonat
 ke dalam bancuhan tepung.

 Caranya, ambil sekitar satu sudu teh soda bikarbonat dan ayak bersama tepung lain sebelum membancuhnya dengan air atau minyak panas.

Ini untuk memastikan
soda bikarbonat
 tersebut tercampur rata dengan tepung goreng pisang.

Ekstra, resipi pisang goreng rangup untuk anda

Ini resipi goreng pisang yang boleh anda cuba di rumah:

Bahan-bahannya:

2 cawan tepung beras

Suku cawan tepung gandum

1 sudu serbuk kunyit. Jika tiada, gunakan pewarna kuning

1 sudu kecil kapur makan

1 sudu besar gula pasir

1 sudu kecil garam

1 biji telur

Pisang. Boleh gunakan pisang abu, pisang nangka atau pisang lain mengikut selera anda

Cara penyediaan:

Bancuh kesemua bahan di atas kecuali pisang dalam satu bekas besar.

Boleh tambahkan bijan putih atau kelapa parut untuk rasa pisang yang lebih berlemak dan enak.

Potong pisang nipis-nipis atau mengikut ketebalan yang anda suka. Pisang yang dipotong nipis akan menjadi lebih rangup.

Panaskan minyak dalam kuali. Goreng sehingga rangup.

Siap untuk dihidang.

Selamat mencuba!


Penat Tonyoh Baju Sekolah Anak Hitam Berdaki? Ibu Kena Cuba 7 Tip Ini, BERKESAN!

Apa perkara yang paling merungsingkan hati
para ibu
 setiap hari? Sudah tentulah memikirkan cara hilangkan kotoran degil pada baju sekolah anak, betul tak?

Makanan tumpah, lumpur dan peluh berdaki antara kesan kotoran yang perlu dibersihkan. Ada kalanya menyebabkan baju yang asalnya berwarna putih boleh menjadi kelabu.

Teruskan membaca perkongsian artikel ini untuk mengetahui tip yang boleh anda cuba nanti.

Untuk mendapatkan lebih banyak info tentang Keibubapaan, sila dapatkannya
di sini.

Cara hilangkan kotoran degil pada baju sekolah

Di Malaysia, sememangnya setiap sekolah mewajibkan pemakaian baju
uniform sekolah
 yang berwarna putih. Cuma masalahnya adalah untuk mengekalkan warna putih pada pakaian seragam ini.

Seperti disebut pada awal tadi, pelbagai punca boleh menyumbang kepada kotoran pada pakaian si kecil seperti makanan tumpah, kesan dakwat, lumpur, peluh berdaki serta banyak lagi.

Dengan beberapa petua mudah di bawah, ibu pasti boleh menanggalkan kotoran dengan mudah dan memastikan pak
aian serag
am si kecil
kekal putih
.

1. Asingkan pakaian putih

Biasanya selepas beberapa bulan
memulakan persekolahan
, pakaian putih akan mula kelihatan pucat dan kekuningan.

Bagi mengekalkan keputihan pakaian, perkara pertama yang perlu ibu lakukan adalah untuk mengasingkan pakaian putih daripada yang berwarna. Ini kerana warna daripada pakaian lain boleh bercampur dengan warna putih dan merosakkannya.

Jadi sebaiknya sebelum mula mencuci pakaian, asingkan pakaian putih dan berwarna. Malah men
cuci tan
gan adalah kaedah terbaik untuk membersihkan pakaian putih anak.

Anda juga disarankan untuk merendam pakaian uniform si kecil di dalam air dengan menambah kuantiti detergen (pencuci pakaian) dalam kuantiti yang sama dan biarkan ia terendam sekurang-kurangnya tiga jam.

Baca juga:

2. Penggunaan detergen dalam cara hilangkan kotoran degil pada baju sekolah

Pemilihan detergen juga penting. Biasanya, kita akan meletakkan detergen dengan banyak semasa mencuci pakaian – ini adalah amalan yang salah!

Menggunakan detergen berkualiti rendah atau secara berlebihan boleh menyebabkan ia melekat pada pakaian bersama kotoran dan menjadikan pakaian
tampak pucat
. Jadi, pilih detergen yang betul dan jangan letak berlebihan!

3. Tambahkan cuka putih

Jika pakaian putih si kecil perlu menggunakan bahan pemutih dan di rumah tiada detergen, anda boleh
menggunakan cuka
 putih untuk membasuhnya.

Baju uniform boleh kembali putih dengan menambah satu dos cuka putih semasa sesi basuhan pakaian.

Tambahan pula, c
uka puti
h juga dapat melembutkan fabrik, mengembalikan kecerahan dan keselesaan pada pakaian. Tidak percaya? Anda boleh mencuba untuk menentukan kesahihannya!

Cara hilangkan kotoran degil pada baju sekolah #4. Peluntur & jus lemon

Menggunakan peluntur
 atau
bleach
 adalah perkara biasa untuk mencuci pakaian putih, betul tak?

Tetapi pelu
ntur klo
rin terbukti berbahaya pada beberapa fabrik tertentu. Bahan ini juga membuatkan pakaian lebih kuning dan pucat.

Penggunaan peluntur klorin sesuai untuk stoking kapas dan
under garments
. Anda juga boleh menggunakannya untuk
mencuci tuala
 putih. Tetapi penggunaan peluntur kain untuk fabrik bercampur boleh merosakkan pakaian.

Daripada menggunakan peluntur klorin, apa kata gunakan
jus lemon
? Ia berfungsi sebagai agen peluntur semula jadi.

Anda cuma perlu campurkan jus lemon dalam
air panas
 dan rendamkan pakaian putih ke dalamnya selama sejam.

Jika kotoran terlalu susah untuk ditanggalkan, rendamkan ia semalaman. Basuh pakaian seperti biasa keesokan harinya.

5. Pencuci pinggan mangkuk

Kedengaran pelik tetapi sememangnya cecair pencuci pinggan terbukti berkesan mencuci pakaian putih.

Hanya perlu campurkan
pencuci pinggan
 dengan air untuk membersihkan pakaian. Disarankan untuk merendam pakaian selama sejam bagi mendapatkan hasil yang lebih baik.

Agen pencerah dalam bahan pencuci ini boleh memberikan kesan bersinar yang baik pada pakaian.

6. Pemutih pakaian, antara cara hilangkan kotoran degil pada baju sekolah

Banyak pemutih fabrik berkualiti di pasaran bukan sahaja dapat menghilangkan kotoran degil tetapi boleh
menjadikan baju
 cerah dan segar. Gunakan produk mengikut arahan yang diberikan pada botol!

Jika terdapat kesan kotoran buah, ia boleh ditanggalkan dengan meletakkan sedikit garam di atasnya. Biarkan ia beberapa minit sebelum dibilas dengan air dan direndam dalam detergen seperti biasa.

7. Soda penaik

Penggunaan
soda penaik atau
baking soda
 bukan sahaja dapat memutihkan pakaian tetapi berfungsi sebagai penyahbau yang berkesan.

Larutkan secawan
baking soda
 dalam 4 liter air suam  dan rendamkan pakaian ke dalam larutan selama 8 jam sebelum membasuhnya ke dalam basuhan biasa.

Keringkan pakaian putih

Kini anda sudah mengetahui cara hilangkan kotoran degil pada baju sekolah. Tetapi dalam masa sama, kaedah mengeringkan pakaian juga penting sebenarnya.

Setelah pakaian selesai dibersihkan, elakkan penggunaan mesin pengering (
dryer
). Ini kerana
penggunaan haba
tinggi boleh membakar pakaian dan menyebabkan kesan kekuningan padanya.

Daripada membuatkan pakaian ‘menderita’ dengan suhu panas yang tinggi, anda boleh menjemurkan ia di bawah sinaran matahari bagi pemutihan semula jadi.

Cahaya matahari
 bukan sahaja dapat membantu mengeringkan pakaian tetapi mengekalkan kesegarannya. Matahari adalah peluntur semula jadi yang terbaik!

Kesimpulan

Melalui perkongsian artikel ini, diharapkan ibu bapa sudah mengetahui cara hilangkan kotoran degil pada baju sekolah. Semoga tip ini bermanfaat untuk dicuba!

Selain daripada kaedah di atas, adakah anda ada menggunakan cara lain untuk mencuci pakaian seragam si kecil? Ayuh kongsikan bersama kami di ruangan komen.


5 Teknik Tepat Untuk Mencukur Bulu Kemaluan Lelaki

Kaum lelaki sering berdepan dengan satu masalah ketika cukur bulu kemaluan; kulit mengalami keradangan atau iritasi selepas bercukur.

Tahukah anda, dengan cara dan teknik yang betul ketika mencukur bulu kemaluan lelaki, masalah ini sebenarnya boleh dielakkan.

Mungkin ramai lelaki di luar sana yang cukur bulu kemaluan masing-masing tanpa menggunakan kaedah yang tepat.

Kesannya, kulit mengalami keradangan dan berasa tidak selesa selepas itu. Apatah lagi jika kulit pada bahagian yang dicukur tersebut bergesel dengan seluar atau pakaian dalam yang dipakai.

Apa tunggu lagi, baca tip di bawah ini.

Untuk mendapatkan lebih banyak info tentang Habit Sihat, sila dapatkannya
di sini.

Kaedah tepat cukur bulu kemaluan yang patut anda ikuti!

Terdapat beberapa tip yang perlu diikuti agar proses mencukur bulu kemaluan lelaki ini memberikan kesan seperti yang diharapkan.

Walaupun ia mungkin kelihatan mudah seperti mencukur janggut atau misai di wajah, namun sebenarnya ia agak berbeza.

#1. Gunakan alatan cukur bulu kemaluan yang betul

Memandangkan kawasan kulit pada bahagian kemaluan lelaki adalah agak sensitif,
anda disarankan untuk menggunakan krim pencukur
.

Sediakan sama ada krim pencukur atau gel sahaja dan jangan sesekali menggunakan sabun biasa. Selain itu, anda juga perlu perhatikan jenis mata atau pisau cukur yang akan digunakan.

Terdapat pelbagai pilihan jenis mata cukur, sama ada yang murah atau juga yang lebih mahal. Untuk penggunaan mata cukur, cuba elakkan jenis pencukur pakai buang.

Ini kerana kebanyakan pencukur jenis ini hanya berkesan digunakan 2 atau 3 kali sahaja sebelum mata cukur tersebut menjadi tumpul.

Selain itu, pencukur jenis ini juga mempunyai kepala pencukur yang tidak boleh digerakkan.

Ia boleh merisikokan kulit anda untuk mengalami luka akibat mata cukur. Jadi, cari pencukur dengan kepala boleh laras apabila anda cukur bulu kemaluan lelaki.

#2. Kedua, pastikan bahagian yang hendak dicukur berada dalam keadaan bersedia

Apakah yang dimaksudkan dengan bersedia?

Perkara pertama yang perlu dilakukan kepada bulu kemaluan anda sebelum dicukur adalah dengan memastikan bulu tersebut berada dalam keadaan pendek.

Jika bulu kemaluan lelaki tersebut panjang, maka aktiviti mencukur akan mengalami sedikit gangguan dan tidak begitu berkesan.

Ada kemungkinan pisau cukur akan menarik bulu kemaluan tanpa sempat dicukur.

Kesannya, anda sendiri akan berasa sakit dan kulit mengalami keradangan. Potong bulu kemaluan anda untuk menjadi lebih pendek sebelum mula mencukur.

#3. Mandi sebentar untuk relakskan kulit

Selepas anda memotong pendek bulu kemaluan lelaki tersebut,
ambil masa sekitar 5 minit sahaja untuk mandi dengan air suam
.

Haba dan juga stim daripada air suam tersebut
 akan membuatkan kulit anda menjadi lebih relaks dan juga lebih lentur untuk dicukur.

Selain itu, sewaktu anda mandi, anda juga boleh menanggalkan sel-sel mati pada kulit dengan menggunakan skrub mandian.

Untuk lebih memudahkan kerja mencukur, anda boleh gunakan minyak pencukur,
fungsinya untuk memberikan kelembapan pada kulit
 dan perlindungan antara kulit serta mata cukur.

Selain itu, ia turut
berfungsi mengurangkan keradangan kulit dan ruam pisau cukur
.

#4. Mula mencukur sekarang!

Kini tiba masanya untuk anda mula mencukur.

Tetapi sebelum itu, sapukan dahulu krim pencukur yang telah anda sediakan sebelum ini.

Ratakan krim tersebut dengan menyapukannya pada bulu dan gerakkan tangan anda dengan cara membuat pusaran.

Ini bertujuan agar bulu kemaluan tersebut diselakkan sebelum mula mencukur.

Cukur secara perlahan-lahan mengikut arah bulu kemaluan tersebut.

Jika anda mencukur menyongsang arah, anda akan lebih mudah mengalami iritasi pada kulit.

Jangan mencukur di satu kawasan yang sama berulang kali untuk mengelakkan kulit melecet.

#5. Bersihkan diri setelah mencukur

Apabila selesai melakukan cukur bulu kemaluan, cuci pisau cukur anda dengan bersih.

Kemudian, basuh bahagian kemaluan anda untuk mengelakkan kegatalan.

Sebaik dibersihkan, keringkan bahagian kemaluan anda dengan cara mengelap menggunakan kain tuala yang kering.

Jangan sesekali menggosoknya dengan kasar kerana kulit pada bahagian kemaluan agak sensitif.

Untuk memberikan kelembapan semula pada bahagian kulit yang dicukur, anda boleh menyapukan losyen yang bersifat ringan dan tidak mempunyai kandungan pewangi.

Kesimpulan

Aktiviti cukur bulu kemaluan mungkin satu aktiviti yang dianggap remeh, namun ia boleh menyebabkan ketidakselesaan jika tidak dilakukan dengan betul.

Jika kulit mengalami iritasi akibat kaedah mencukur yang tidak tepat, anda bukan sahaja tidak selesa, malahan boleh menyebabkan rasa gatal pada bahagian kulit tersebut.


Sakit Tekak Lebih Seminggu? Pergi 'Check' Anak Tekak Segera! Mungkin Ini 5 Puncanya

Pernahkah anda mengalami sakit tekak dan anak tekak bengkak yang tidak surut-surut? Ia akan lebih merisaukan jika anda tidak tahu apakah punca yang menyebabkannya. Ini antara beberapa punca anak tekak bengkak yang boleh berlaku kepada anda.

Untuk mendapatkan lebih banyak info berkenaan Kesihatan, anda boleh klik
di sini
.

Apakah fungsi anak tekak?

Anak tekak
 atau juga disebut uvula, bukanlah sekadar lebihan daging yang tergantung pada hujung belakang mulut anda.
Ia mempunyai beberapa fungsi.

Antaranya ialah, ia membantu anda menelan makanan dan juga bercakap.

Namun, ia boleh menyebabkan beberapa masalah lain jika saiznya membesar daripada saiz normal.

Anak tekak
 yang membengkak boleh menyebabkan sakit tekak berpanjangan, keradangan pada tekak, sukar bernafas atau bercakap dan juga rasa tercekik.

Jadi, apakah punca yang menyebabkan hal ini berlaku?

Punca anak tekak bengkak

Ada beberapa faktor atau punca yang boleh menyebabkan tekak menjadi bengkak.

J
ika anda mengalami sakit tekak atau pembengkakan pada anak tekak, ia mungkin disebabkan oleh beberapa punca seperti di bawah ini:

Punca anak tekak membengkak 1: Alahan atau alergi

Kulit atau tisu yang membengkak adalah antara
gejala alahan
 yang biasa berlaku.

Anak tekak atau uvula anda mungkin lebih besar disebabkan alahan bermusim kepada rumput, debunga, habuk atau bulu haiwan peliharaan.

Selain daripada itu, makanan tertentu seperti susu, kacang tanah, kerang, dan telur juga boleh menyebabkan reaksi alahan.

Jika pembengkakan anak tekak berpunca daripada alahan, anda mungkin akan mengalami beberapa gejala lain seperti mata berair,
gegata
, bersin dan juga hidung berhingus.

Punca anak tekak bengkak 2: Jangkitan pada tekak

Jangkitan juga boleh menyebabkan uvula anda bengkak.

Antaranya ialah seperti
jangkitan flu
, mononukleosis, kroup, dan sakit tekak.

Malah, selesema biasa juga boleh menyebabkan uvula anda membengkak.

Bergantung pada jenis jangkitan, anda mungkin mengalami gejala seperti batuk, keletihan, demam,
hidung tersumbat
, sakit badan dan juga pembengkakan kelenjar limfa.

Jangkitan-jangkitan seperti ini boleh membuatkan tekak anda membengkak dan menjadi kemerahan.

Punca anak tekak membengkak 3: Kecederaan

Kecederaan pada anak tekak juga boleh menjadikannya bengkak.

Penyebab biasa berlakunya kecederaan pada anak tekak termasuklah:

Intubasi (prosedur di mana doktor meletakkan tiub pernafasan pada kerongkong)

Endoskopi (prosedur di mana doktor memasukkan tiub berkamera untuk melihat saluran penghadaman)

Komplikasi daripada prosedur seperti
pembuangan tonsil

Kecederaan akibat daripada refluks asid (
GERD
) atau kerap muntah

Apabila anak tekak anda dalam proses penyembuhan, bengkak tersebut akan semakin surut.

Doktor mungkin akan mencadangkan pengambilan ubat tahan sakit atau ubat antiradang untuk melegakan gejala yang dialami.

Punca anak tekak bengkak 4: Berdengkur

Mungkin ramai yang tidak percaya bahawa
berdengkur
 juga boleh menyebabkan uvula menjadi bengkak.

Namun ia boleh dikatakan agak jarang berlaku.

Jika dengkuran anda menggetarkan uvula dengan kuat, ia boleh merengsakannya dan membuatnya menjadi bengkak.

Jenis dengkuran ini mungkin disebabkan oleh gangguan
apnea tidur
 obstruktif.

Jika anda mengalami apnea tidur, anda juga mungkin akan melalui keadaan-keadaan seperti berikut:

Sakit tekak selepas bangun tidur

Sering membangunkan pasangan anda

Terasa mengantuk pada siang hari walaupun tidur mencukupi pada waktu malam

Mengalami sakit dada pada waktu malam

Mempunyai tekanan darah tinggi

Punca anak tekak bengkak 5: Kesan ubat-ubatan

Sesetengah ubat yang diambil juga boleh menyebabkan bengkak, sama ada kerana tindak balas alahan atau kerana cara ia berinteraksi dengan badan anda.

Glukosamin sulfat iaitu ubat untuk sendi, boleh menyebabkan uvula bengkak pada sesetengah individu.

Selain itu, ubat seperti acetaminophen,
aspirin
, dan
ibuprofen
 untuk merawat keradangan, juga boleh menyebabkan pembengkakan anak tekak pada sebahagian orang.

Doktor boleh mencari ubat gantian lain jika bengkak pada uvula anda menyebabkan terlalu banyak masalah.

Kesimpulan

Kebanyakan punca yang menyebabkan uvula membengkak ini bersifat ringan dan tidaklah begitu serius.

Keadaan anak tekak yang membengkak ini akan sembuh dengan sendirinya dalam masa beberapa hari.

Namun, jika ia masih tidak surut dan sembuh lebih daripada satu minggu, anda perlu berjumpa dengan doktor bagi melakukan pemeriksaan lanjut.


Jangan Ulangi Kes Bella! Amalkan Jaga Tepi Kain Orang, Elak Penderaan Kanak-kanak!

Bagi mereka yang mengikut kes dera Bella, pastinya akan berasa sayu dan sedih apabila mengetahui penganiayaan yang dilakukan terhadap remaja itu.

Perkongsian artikel kali ini bukan semata-mata untuk memperkatakan mengenai kes Bella didera. Tetapi secara amnya mengenai isu anak yang menjadi mangsa dera, kesan penderaan kanak-kanak serta langkah pencegahan yang boleh masyarakat lakukan.

Untuk mendapatkan lebih banyak info tentang Keibubapaan, sila dapatkannya
di sini.

Isu kes dera Bella

Kanak-kanak yang pernah didera, mempunyai kecenderungan mengalami penderaan berulang dan risiko ini adalah lebih tinggi untuk terjadi bagi
kanak-kanak istimewa.

Keadaan seperti
masalah tingkah laku
, isu kesihatan mental, ketidakupayaan atau masalah kesihatan dan
kelewatan perkembangan
 sering memainkan peranan akan cara layanan yang diterima kanak-kanak di rumah.

Dalam isu seperti kes Bella didera ini, dianggarkan 1 daripada 3 kanak-kanak kurang upaya sering menjadi mangsa penganiayaan seperti pengabaian, penderaan fizikal atau seksual. Amat mengejutkan, kan!

Definisi penderaan fizikal & pengabaian

Pengabaian
 adalah kegagalan untuk menyediakan keperluan asas kanak-kanak, seperti:

Fizikal, contohnya kekurangan pengawasan bersesuaian atau kegagalan menyediakan makanan, tempat tinggal atau rawatan perubatan

Pendidikan, seperti kegagalan untuk mendidik kanak-kanak atau memenuhi
keperluan pendidikan khas

Emosi, contohnya tidak memberi perhatian kepada keperluan
emosi kanak-kanak
 atau pendedahan kepada
keganasan rumah tangga

Penderaan fizikal
 melibatkan kecederaan fizikal –
lebam kecil
 hingga patah tulang teruk atau kematian – kesan daripada tumbukan, pukulan, tendangan, gigitan, goncangan, balingan, tikaman, cekikan atau apa sahaja perlakuan yang
boleh mencederakan
 kanak-kanak, sama ada dengan niat atau tidak.

Penderaan emosi
 adalah sebarang corak tingkah laku yang menjejaskan
perkembangan emosi
 atau harga diri kanak-kanak – kritikan, ancaman, penolakan berterusan, tidak
memberikan kasih sayang, sokongan atau bimbingan
.

Risiko kes dera Bella akan terjadi pada kanak-kanak lain

Beberapa faktor menjadikan anak istimewa ini dengan risiko tinggi berdepan keganasan termasuklah stigma, diskriminasi dan kejahilan mengenai ketidakupayaan serta kurangnya sokongan sosial buat penjaga.

Menempatkan anak kurang upaya di pusat penjagaan juga meningkatkan kerentanan mereka terhadap penderaan. Ini terutamanya jika kanak-kanak itu mengalami kesukaran berkomunikasi – menimbulkan halangan buat mereka berkongsikan penderaan yang dialami.

Kes Bella didera: Kesan penderaan kanak-kanak

Impak penderaan biasanya bersifat fizikal – merosakkan
sistem saraf pusat
, patah tulang, kecederaan organ dalaman, melecur,
kekurangan zat makanan
 dan trauma kepala.

Kesan penderaan lain boleh menyebabkan
masalah jantung
 dan trauma emosi jangka panjang serta masalah tingkah laku seperti kes dera Bella.

Kanak-kanak, walaupun tidak termasuk sebagai kurang upaya, berisiko tinggi untuk
mengalami kegelisahan
 dan cubaan membunuh diri.

Kes dera Bella: Tanda-tanda penderaan

Jadi bagaimana untuk mengenal pasti jika berlakunya penderaan? Amnya, tidak kira anak istimewa atau tidak, tanda penderaan adalah sama.

Selain kesan fizikal – lebam, patah tulang, kecederaan kepala atau sebarang tanda lain – 2 petunjuk utama adalah:

Aduan daripada kanak-kanak bahawa mereka telah didera

Perubahan tingkah laku

Malangnya, bagi
kanak-kanak kurang upaya
, perubahan tingkah laku kesan penderaan mungkin dikaitkan dengan ketidakupayaan mereka. Kedengarannya seperti kes Bella didera, kan?

Istilah jaga kain sendiri, tidak begitu relevan dalam situasi ini. Sebaliknya ia adalah tanggungjawab kita bersama untuk memantau dan melaporkan jika penderaan berlaku.

Baca juga:

Mencegah pengabaian & penderaan

Berikut beberapa perkara yang boleh anda lakukan bagi mencegah pengabaian dan penderaan seperti kes dera Bella:

Disiplinkan anak-anak dengan bertimbang rasa. Jangan mendisiplinkan mereka ketika anda sedang marah, ambillah masa untuk bertenang terlebih dahulu.

Nilai sikap anda. Penderaan bukan sekadar melibatkan fizikal. Perkataan dan tindakan boleh menyebabkan kesan mendalam dan berkekalan. Elakkan daripada memukul atau menjerit.

Mendidik diri dan individu lain. Berikan sokongan kepada kanak-kanak dan
ibu bapa
 adalah cara terbaik mencegah penderaan.

Ajarkan kepada anak hak mereka. Bagi kanak-kanak yang diajar bahawa mereka adalah istimewa dan mempunyai hak untuk selamat, maka penderaan yang berlaku tidak akan dianggap sebagai kesalahan diri dan mereka akan lebih cenderung untuk membuat aduan jika didera.

Fahami maksud penderaan kanak-kanak.
Penderaan fizikal
 dan seksual jelas merupakan penganiayaan. Namun tidak kurang juga dengan pengabaian atau kegagalan ibu bapa atau penjaga menyediakan makanan, pakaian dan penjagaan yang diperlukan kanak-kanak. Mereka juga boleh didera secara emosi apabila diabaikan, dicaci atau diasingkan secara berterusan.

Kenal pasti tandanya. Kecederaan tanpa sebab bukanlah satu-satunya tanda didera. Kemurungan, ketakutan terhadap individu dewasa, kesukaran mempercayai pihak lain, perubahan mendadak dalam pola makan atau tidur,
tingkah laku seksual tidak sesuai
 dan penjagaan kebersihan diri yang lemah antara petanda si kecil diabaikan atau didera secara fizikal, seksual mahupun emosi.

Laporkan penderaan. Jika anda melihat kanak-kanak dicederakan atau wujudnya bukti penderaan, laporkan kepada Jabatan Kebajikan Masyarakat (JKM) atau polis.

Kesimpulan

Sebenarnya kes dera Bella, bukanlah satu-satunya isu penderaan yang berlaku, cuma kebanyakannya tidak dilaporkan.

Jadi di sini wujudnya tanggungjawab anda sebagai masyarakat yang prihatin. Jika anda
mengesyaki berlakunya pengabaian dan penderaan
 kepada kanak-kanak, laporkan dengan segera. Ayuh kita berganding bahu menghentikan penderaan kanak-kanak!


Hipertensi: Apakah Faktor Risikonya?

4 daripada 10 rakyat Malaysia menghidap tekanan darah tinggi. Angka yang hampir sama juga didapati di peringkat global. Apa yang lebih membimbangkan, kebanyakan orang tidak tahu bahawa mereka sedang menghidap tekanan darah tinggi kerana penyakit ini tidak menunjukkan sebarang tanda dan simptom. Jika tidak membuat
pemeriksaan
, memang tidak akan tahu.

Hanya kurang daripada 10% sahaja daripada kes hipertensi mempunyai sebab yang jelas termasuk masalah buah pinggang dan hormon. Selebihnya tidak ada punca yang khusus.

Namun, masih terdapat beberapa faktor risiko yang dipercayai menyumbang kepada peningkatan tekanan darah. Mari lihat apakah faktor risiko tersebut.

1. Umur

Semakin berumur, tekanan darah cenderung untuk naik. Menurut laporan
National Health & Morbidity Survey 2015
, terdapat pola peningkatan terhadap bilangan kes hipertensi. Bermula 0.7% dalam kalangan umur antara 18-19 tahun, sehingga 50% bagi umur 70-74 tahun.

2. Bangsa

Hipertensi secara khususnya lebih kerap didapati dalam kalangan orang Afrika berbanding bangsa lain. Di Malaysia pula, India mencatatkan angka paling tinggi (17%), diikuti dengan Bumiputera lain (15.7%), Cina (15.2%) dan Melayu (12.5%).

3. Sejarah keluarga

Tanpa pengetahuan yang jelas bagaimana ia boleh berlaku, hipertensi cenderung berlaku di dalam keluarga. Jika ada ahli keluarga yang menghidapnya, ahli yang lain juga berisiko. Sama seperti kanser dan diabetes.

4. Obes atau terlebih berat badan

Seseorang dikira sebagai terlebih berat badan apabila
indeks jisim badan (BMI)
 melebihi 25, manakala obes pula bermula pada angka 30. Berat badan berlebihan menambahkan permintaan oksigen memandangkan jumlah sel-sel lemak adalah lebih banyak. Kerja lebih yang terpaksa dijalankan oleh jantung meningkatkan tekanan darah.

5. Tidak aktif secara fizikal

Degupan jantung biasanya lebih tinggi apabila seseorang makin tidak aktif. Semakin tinggi degupan jantung, semakin kuat kerja yang harus dilakukan dalam setiap degupan, seterusnya meningkatkan tekanan ke atas salur darah. Tambahan pula, mereka yang mengamalkan gaya hidup seperti ini cenderung untuk mengalami lebih berat badan.

6. Merokok

Tidak kira rokok biasa, elektronik, shisha atau cerut, semuanya berpotensi meningkatkan tekanan darah. Bahan kimia di dalam asap rokok bukan sahaja boleh membuatkan tekanan darah meningkat secara terus, ia juga menyebabkan kecederaan pada dinding salur darah arteri. Ini membuatkan salur darah menjadi sempit, seterusnya menjadikan tekanan darah tinggi.

7. Pengambilan garam yang tinggi

Rakyat Malaysia mengambil
garam
 lebih daripada saranan yang diletakkan oleh Pertubuhan Kesihatan Sedunia (WHO). Garam yang terlalu banyak memberi isyarat kepada buah pinggang untuk mengurangkan penghasilan air kencing. Lebih banyak cecair akan terkumpul di dalam badan, lebih tinggi tekanan darah.

8. Terlalu banyak alkohol

Dalam jangka masa panjang, alkohol merosakkan jantung. Ia menyebabkan alkoholisme, darah tinggi, strok, bunuh diri dan juga kemalangan.


5 PUNCA UTAMA Mati Pucuk, Bukan Disebabkan Umur Semata-Mata!

Masalah mati pucuk atau disfungsi erektil merupakan sesuatu yang lazim dalam kalangan lelaki. Walau bagaimanapun, ramai lelaki yang masih belum tahu mengenai punca utama mati pucuk. Ada juga yang menganggap masalah ini sebagai sesuatu yang berlaku secara semula jadi dan tidak boleh dielakkan.

Kaum adam perlu tahu,
masalah untuk mengekalkan ereksi
 mungkin berlaku sekali-sekala. Ia merupakan sesuatu yang normal dan mungkin berlaku disebabkan stres.

Namun, jika ia berlaku dengan kerap sehingga menjejaskan hubungan antara suami dan isteri, masalah ini perlu diperiksa oleh pakar dengan kadar segera.

Sebenarnya, ada banyak faktor yang menjadi punca utama mati pucuk. Antaranya ialah umur, ubat-ubatan, tekanan perasaan, pembedahan dan luka disebabkan kemalangan.

Di bawah, kami akan terangkan setiap punca dengan lebih terperinci.

Punca utama mati pucuk

Punca 1: Umur punca mati pucuk

Umur merupakan antara punca utama mati pucuk. Seperti yang dijelaskan sebentar tadi, ada yang menganggap masalah mati pucuk berlaku disebabkan
umur yang semakin meningkat naik.

Walau bagaimanapun, masalah ereksi tidak selalunya berkaitan dengan umur. Malah, ada lelaki yang mempunyai kesihatan seksual yang baik walaupun sudah berusia.

Walaupun umur merupakan salah satu punca risiko disfungsi erektil, ada banyak cara yang boleh anda lakukan untuk merawat dan mencegahnya. Antaranya adalah dengan
mengamalkan gaya hidup sihat.

Punca 2: Ubat-ubatan dan rawatan

Mungkin ramai yang tidak tahu, ubat-ubatan yang anda sedang ambil sekarang mungkin merupakan punca utama mati pucuk. Malah, masalah ereksi sebenarnya boleh berlaku disebabkan pengambilan
ubat tekanan darah tinggi atau antidepresan.

Ubat-ubatan ini bertujuan untuk merawat penyakit atau kondisi yang pesakit alami, namun kesan sampingannya boleh menyebabkan lelaki mengalami masalah ereksi.

Jika anda mempunyai masalah ini, jangan sesekali berhenti makan ubat. Pastikan anda berjumpa doktor untuk sesi konsultasi. Beliau mungkin akan memberikan ubatan lain yang tidak akan memberikan kesan sampingan tersebut.

Antara ubat yang mungkin membuatkan anda mengalami disfungsi erektil seperti:

Diuretik.

Ubat tekanan darah tinggi.

Antihistamin.

Antidepresan.

Ubat untuk penyakit Parkinson.

Ubat untuk masalah aritmia.

Ubat penenang.

Hormon.

Ubat kemoterapi.

Ubat kanser prostat.

Ubat anti sawan.

Punca 3: Tekanan perasaan dan depresi punca mati pucuk

Lelaki dalam setiap peringkat umur akan
berhadapan dengan tekanan perasaan.
 Kadangkala, stres mungkin berlaku disebabkan tekanan di tempat kerja, masalah perhubungan, keluarga dan sebagainya.

Menurut
Healthy Male Australia
, lelaki di bawah umur 30 tahun amat berisiko untuk mengalami masalah disfungsi erektil disebabkan stres dan kegelisahan. Namun, mati pucuk yang berlaku disebabkan tekanan perasaan ini selalunya bersifat jangka pendek.

Lelaki yang berusia 30 tahun ke atas pula mengalami masalah peribadi dan professional. Kedua-dua masalah ini boleh menjadi punca utama mati pucuk untuk lelaki yang bekerjaya.

Untuk lelaki yang berusia 50 tahun ke atas pula, mereka selalunya mengalami masalah disfungsi erektil disebabkan usia yang telah lanjut. Mereka juga mungkin tertekan kerana mengalami masalah hidup seperti kehilangan pasangan atau tidak dapat menyesuaikan diri dengan persaraan.

Stres dan kegelisahan merupakan sebahagian daripada kehidupan. Kita semua
tidak dapat melarikan diri daripada mengalami tekanan perasaan.

Oleh sebab itu, jika mengalami masalah mati pucuk disebabkan disfungsi erektil, pastikan anda berjumpa doktor secepat mungkin.

Ada banyak rawatan yang boleh dilakukan untuk memperbaiki masalah disfungsi erektil disebabkan tekanan perasaan dan stres.

Punca 4: Pembedahan

Tahukah anda,
pembedahan kanser prostat
 mempunyai kesan sampingan yang serius?

Salah satunya adalah masalah mati pucuk. Namun, bukan semua pembedahan yang dilakukan untuk merawat kanser prostat akan menyebabkan kemandulan.

Terdapat risiko untuk pesakit alami disfungsi erektil selepas pembedahan disebabkan wujudnya saraf yang amat sensitif di bahagian kanan dan kiri prostat. Saraf ini amat mudah untuk tercedera sewaktu pembedahan.

Walau bagaimanapun, jika kanser telah merebak pada saraf tersebut, kemungkinan besar ia perlu dibuang untuk elak kanser daripada menjadi semakin teruk.

Oleh sebab itu, tidak mustahil pembedahan boleh menjadi salah satu punca utama mati pucuk.

Punca 5: Mati pucuk disebabkan kecederaan atau luka

Lelaki berisiko untuk mengalami
kecederaan pada alat sulit
 disebabkan kawasan zakar dan skrotum yang tidak dilindungi oleh sebarang tulang.

Selalunya, masalah mati pucuk yang berlaku disebabkan kecederaan kerana:

Aktiviti sukan dan rekreasi seperti mendaki gunung, berbasikal, bola sepak dan besbol.

Kemalangan di tempat kerja seperti pendedahan terhadap bahan kimia yang berbahaya.

Jatuh.

Aktiviti seksual.

Luka pada kawasan kemaluan selalunya sembuh tanpa sebarang masalah.

Walau bagaimanapun, jika anda rasa sakit yang berpanjangan, bengkak atau muncul ruam pada kawasan kemaluan, pastikan anda berjumpa doktor.

Mati pucuk boleh berlaku jika saluran darah yang membekalkan oksigen pada kawasan zakar terluka.

Oleh sebab itu, lelaki mungkin alami masalah disfungsi erektil disebabkan luka yang mereka alami. Tetapi, ada juga lelaki yang alami masalah sukar untuk menghilangkan ereksi disebabkan kecederaan.

Jika ini yang berlaku, pastikan anda ke hospital dengan segera. Ereksi yang tidak boleh hilang secara semula jadi merupakan satu kecemasan dan perlu diperiksa oleh doktor secepat mungkin.

Kesimpulan

Masalah mati pucuk boleh sembuh jika anda mengambil langkah proaktif dengan berjumpa doktor untuk pemeriksaan.

Tolak ketepi dahulu rasa malu dan utamakan kesihatan diri. Jika tidak, anda tidak akan tahu punca sebenar masalah mati pucuk yang dialami.


Jika Anda Ada 5 Perkara Ini, Tandanya Kolesterol Dalam Badan Tinggi, AWAS!

Apakah tanda tanda kolesterol tinggi pada tubuh seseorang? Adakah hanya
individu berbadan besar sahaja berisiko mengalaminya
?

Ikuti penjelasannya dalam perkongsian artikel ini untuk lebih kefahaman mengenai keadaan tersebut.

Untuk mendapatkan lebih banyak info tentang Kesihatan Jantung, sila dapatkannya
di sini.

Apa sebenarnya kolesterol?

Sebelum mengetahui mengenai tanda-tandanya, kita fahami terlebih dahulu mengenai kolesterol.

Umumnya, setiap individu mempunyai kolesterol –
lipid berwarna putih kekuningan atau lemak yang berada pada setiap sel tubuh
.

Ia berperanan memastikan sel dan organ berfungsi dengan baik. Kolesterol turut memainkan peranan utama dalam pengeluaran hormon, vitamin dan pencernaan.

Kolesterol terhasil
daripada 2 sumber
:

80% secara semula jadi oleh hati dan usus

20% daripada diet pemakanan harian

Jenis-jenis kolesterol:

HDL sering disebut
 kolesterol baik. Ia membawa kolesterol jahat dan bahan tidak sihat lain ke hati anda.

Hati kemudiannya akan menjalankan fungsi memecah dan membuang toksin ini daripada tubuh.

LDL dikenali sebagai
 kolesterol jahat. Jika jumlahnya tinggi pada arteri, ia boleh menyebabkan masalah kesihatan serius!

Trigliserida pula sejenis lemak lain dalam darah.

Kadar gabungan yang tinggi digabungkan dengan tahap LDL tinggi atau HDL rendah, boleh mengakibatkan wujudnya risiko tinggi untuk
mengalami serangan jantung
 atau angin ahmar.

Jadi bagaimana terjadinya masalah dan tanda tanda kolesterol tinggi pada tubuh?

Tanda-tanda kolestrol tinggi: Mengapa ia terjadi?

Tanda-tanda kolestrol tinggi boleh terjadi apabila terdapat
terlalu banyak
kandungan kolesterol dalam darah.

Dalam istilah perubatan ia dikenali sebagai hiperkolesterolemia. Ia dialami 1 daripada 3 individu dewasa.

Banyak kemungkinan penyebab kolesterol tinggi pada tubuh seperti amalan gaya hidup seseorang.

Tetapi sejarah keluarga serta masalah perubatan lain juga boleh mempengaruhi tahap kolesterol.

Berikut antara beberapa tabiat yang cenderung menyebabkan tahap kolesterol tinggi:

Pengambilan alkohol berlebihan

Merokok

Tidak aktif

Tidur tidak mencukupi

Terlalu banyak tekanan

Diet tinggi
lemak tepu

Diet tinggi
lemak trans

Tanda tanda kolesterol tinggi pada tubuh kerana genetik

Keadaan kolesterol tinggi yang didasari faktor genetik dikenali sebagai hiperkolesterolemia keluarga (
familial hypercholesterolemia
– FH).

Individu dengan FH dilahirkan dengan kolesterol tinggi kerana tubuh mereka tidak dapat memproses LDL dengan betul.

FH adalah salah satu penyakit yang diwarisi paling biasa, dialami 1 daripada 220 individu dewasa.

Individu dengan FH mempunyai
risiko penyakit jantung
13x ganda lebih tinggi.

Tanda tanda kolesterol tinggi pada tubuh

Kolesterol tinggi adalah penyakit senyap yang merebak secara perlahan-lahan.

Ia hanya dapat dikesan setelah anda mengalami masalah darah atau isu kesihatan serius seperti strok mahupun serangan jantung
.

Tanda tanda kolesterol tinggi pada tubuh #Gejala fizikal

Bagi sesetengah individu, tanda-tanda kolestrol tinggi dapat dilihat dengan
kehadiran benjolan kuning pada kulit sekitar
 kelopak mata
 mereka.

Deposit lemak yang rata dan kekuningan ini disebut sebagai xanthelasma. Biasanya ia tidak menjejaskan penglihatan atau mempengaruhi kemampuan mata untuk berkedip.

Kolesterol yang tinggi ini juga boleh menjadi benjolan pada kulit sekitar bahagian siku, lutut atau kaki – dikenali sebagai xanthomas.

Xanthomas tidak menyakitkan tetapi boleh menyebabkan wujudnya benjolan kecil sebesar jarum hinggalah buah anggur.

Selain itu, tanda-tanda kolestrol tinggi boleh dikenal pasti melalui
komplikasi berkaitan masalah jantung
.

#Penyakit arteri koronari

Gejala penyakit jantung mungkin berbeza pada lelaki dan wanita.

Simptom paling biasa:

Sakit dada (angina)

Loya

Keletihan melampau

Sesak nafas

Sakit pada leher, rahang, perut atas atau belakang

Kebas atau kesejukan di hujung kaki

#Serangan jantung

Berkembang apabila kolesterol berkumpul di arteri dan menyekat aliran darah.

Antara gejalanya:

Kesakitan atau ketidakselesaan di dada, lengan, atau bahu

Pening atau sakit kepala

Lemah badan atau keletihan melampau

Berpeluh sejuk

Sesak nafas atau sukar bernafas

Kegelisahan

Loya, ketidakselesaan perut atau
pedih ulu hati

Baca juga:

Tanda tanda kolesterol tinggi pada tubuh #Penyakit arteri periferal

Penyakit arteri periferal (PAD)
 berlaku apabila pengumpulan kolesterol menghalang darah masuk ke buah pinggang, perut dan anggota badan lain.

Beberapa gejala yang perlu diperhatikan:

Lenguh kaki

Sakit atau kekejangan di kaki

Perubahan warna kulit atau bulu kaki

Sensasi terbakar atau warna kebiruan di jari kaki

Kuku kaki menebal

Sebelah kaki terasa lebih sejuk

Luka di kaki tidak atau lambat sembuh

Strok

Pengumpulan kolesterol menghalang aliran darah masuk ke otak boleh
menyebabkan angin ahmar.

Gejalanya boleh muncul secara tiba-tiba, seperti:

Hilang kawalan pada wajah, lengan atau kaki (biasanya pada sebelah sisi tubuh)

Kesukaran bercakap

Masalah penglihatan

Kekeliruan

Pening

Kesukaran berjalan, kehilangan keseimbangan dan koordinasi

Sakit kepala yang sangat teruk

Cegah tanda kolesterol tinggi pada tubuh

Tanda-tanda ini sukar untuk dikenal pasti pada peringkat awal, oleh itu amalan gaya hidup seimbang amat penting!

Berhenti merokok dapat membantu menurunkan kadar kolesterol jahat dan meningkatkan kadar kolesterol baik.

Sasarkan untuk mendapat berat badan seimbang antara indeks jisim badan (BMI) 18.5 hingga 22.9.

Makan secara sihat
, bersenam dan pantau tanda tanda kolesterol tinggi pada tubuh melalui pemeriksaan doktor secara berkala.


Wahai Lelaki, Ambil 8 Suplemen Ini Jika Anda Ingin Tingkat Kebolehan Capai Ereksi!

Secara amnya, terdapat pelbagai jenis suplemen dan herba yang boleh meningkatkan kadar aliran darah ke seluruh badan termasuklah ke organ zakar.

Artikel ini akan menerangkan hal tersebut bersama dengan alternatif lain yang boleh digunapakai untuk meningkatkan
 kebolehan anda bagi mencapai ereksi
.

Suplemen vitamin boleh tingkatkan aliran!

Masalah aliran darah tidak baik bukanlah satu keadaan yang asing. Jika anda sering berasa sejuk pada tangan dan kaki, anda mungkin mengalami masalah ini tanpa disedari.

Jika masalah pada
sistem peredaran darah manusia
 tidak diberi perhatian, lama-kelamaan ia boleh menyebabkan impak negatif terhadap tahap kesihatan anda.

Aliran darah merupakan elemen yang penting dalam memastikan seseorang itu untuk kekal sihat.

Sebagai contoh, organ penting seperti otak memerlukan aliran yang berterusan untuk memastikan fungsi kognitif berada pada tahap yang optimum.

Begitu juga dengan zakar yang memerlukan aliran baik
untuk mencapai ereksi
. Jika ia terganggu,
masalah seperti mati pucuk
 boleh berlaku.

Antara
 suplemen yang boleh meningkatkan
 pengaliran darah ke seluruh badan adalah:

Vitamin B.
 Kajian menunjukkan, suplemen vitamin B (spesifiknya niasin, B3) boleh meningkatkan aliran darah melalui beberapa mekanisme biologi. Makanan seperti sayur berdaun (bayam dan sebagainya) mempunyai kandungan vitamin B yang sangat tinggi

Vitamin E.
 Vitamin E boleh membuka saluran darah dan membantu mengekalkan pengaliran darah pada tahap yang optimum. Anda boleh memperolehinya daripada pelbagai jenis minyak sayuran

Zat besi.
 Jika anda gemar makan daging atau sayuran berdaun, ketahuilah,
makanan tersebut kaya dengan zat besi
. Selain itu, zat besi juga boleh diperolehi daripada suplemen

Ambil suplemen ini untuk tingkatkan darah ke zakar

Kebanyakan suplemen boleh
 meningkatkan keupayaan seksual
 anda secara tidak langsung melalui mekanisme yang mampu mempengaruhi kadar aliran secara umum.

Pun begitu, ada suplemen yang boleh meningkatkan kadar aliran ini ke organ zakar seperti:

Vitamin D.
 Vitamin D adalah sejenis vitamin yang
boleh diperolehi melalui pendedahan terhadap cahaya matahari
. Antara kebaikan yang dapat digarap oleh pengguna adalah ia mampu membuatkan sel yang membarisi salur darah (sel endotelial) kekal sihat

Asid amino L-arginine.
 Ini merupakan asid amino yang boleh mengembangkan salur darah dan meningkat kadar pengaliran darah

Ginseng.
 Pengamal perubatan tradisional sering menggunakan ginseng sebagai suplemen untuk merawat masalah disfungsi seksual dalam kalangan lelaki. Ia juga boleh meningkatkan kadar tenaga dan membuatkan anda relaks

Yohimbe.
 Sama seperti ginseng, yohimbe juga merupakan salah satu jenis herba yang sering digunakan oleh pengamal perubatan tradisional untuk merawat masalah mati pucuk

Herba ‘horny goat’.
 Herba ini boleh
menghalang fungsi enzim yang mengehadkan aliran darah ke dalam zakar
. Kebanyakan pengamal perubatan tradisional menggunakan herba ini untuk merawat masalah mati pucuk dan rendah nafsu syahwat

Kena ambil suplemen untuk kekal hebat di ranjang?

Jawapan ringkas adalah tidak semestinya.

Bergantung kepada setiap individu, anda boleh memilih untuk mengambil suplemen namun anda disarankan untuk merujuk kepada doktor terlebih dahulu.

Badan manusia tidak boleh
 menyerap nutrisi mikro dalam kuantiti yang banyak
.

Sekiranya khasiat yang diambil daripada makanan sudah mencukupi, anda tidak disarankan untuk mengambil suplemen untuk meningkatkan aliran itu ke organ zakar.

Amalkan gaya hidup sihat dan jika anda mengalami kesukaran untuk melakukan hubungan seks (atas faktor tertentu), pastikan anda membuat pemeriksaan untuk mengenal pasti punca di sebaliknya.

Konklusi

Suplemen secara umumnya berupaya untuk meningkatkan pengaliran darah ke seluruh badan dan secara tidak langsung, boleh
 membantu lelaki untuk mencapai ereksi
.

Namun, bagi
mereka yang mengalami masalah mati pucuk
, keadaan tersebut berkemungkinan berlaku atas faktor kesihatan yang lain.

Penting bagi anda untuk diperiksa oleh doktor dan mendapatkan rawatan jika perlu. Sekiranya penggunaan suplemen disarankan, anda boleh mencubanya.